
Incă „odată Alba-lulia 


Cetitorii acestei reviste, urmărindu-ne scrisul în mod obiectiv, 
își dau de sigur seama că ideia centrală în jurul căreia sau grupat 
toate argumentele noastre, față cu diversele rătăciri ale așa numitului 
partid naţional, a fost afirmarea unității de stat şi apărarea ci pe toate 
căile împotriva inconştienţilor. care o slăbeau cu atitudinea lor. : | 

Tara Noastră a pornit dela început cu acest program al nivelării 
sufletești, având ca țintă definitiva consolidare interioară a statului 
român. După nedreptăți de veacuri și după: recenta vărsare. de sânge 


am crezut că îndeplinită fiind unitatea noastră politică, trebuie să în- 


lăturăm totul ce poate să compromită . procesul de închegare într'o 
vreme când o' redutabilă fierbere vulcanică ne ameninţă încă din atâtea 
părţi. Călăuziți de ideie ne-am arătat convingerile la orice ocazie, știind 
foarte bine ce vrem și unde mergem... . i 

Na fost, deci, câtuși de puţin un duel personal care sa dat aici- 
cu gândul de-a adumbri vredniciile unor oamerii dornici să ceară cu- ` 
vânt pe arena publică. Totdeauna am înțeles, că în cadrul larg al țării - 
înnoite se poate găsi un colțișor de activitate pentru fiecare, fără nici 
o jignire pe seama altuia. Cât privește Ardealul cu deosebire am fost ` 
de credința că o clasă conducătoare puțin numeroasă și puțin pregă- 
tită suportă cu greu criza fărâmițării în mai multe tabere. Dacă cu 


toate aceste am sacrificat degrabă lozinca unei șolidarităţi și-am deschis © 


un drum nou, frângând impulsuri de ordin individual 'de "dragul ideii, 


motivul primordial este primejdia pe care o simțeam pe urma menta- Ee 


lității bolnave a tovarășilor noştri de ieri. 

De câte ori privim înapoi şi -ne pipăim conștiința, justificarea 
noastră apare. limpede la toate prilejurile. Orice retrospecțiune asupră 
celor patru ani dela unire încoace vine să ne întărească în gândul că 


oscilările d-lor Vaida-Maniu nu sunt decât rezultanta fatală a unei A 


complecte lipse de busolă în orientarea politică și-a balastului de stră- `` 
nism care stăruie încă în psihologia lor..Fie-că ne gândim la.izolarea 
permanentă a acestui partid, ursit să bată la toate porțile și în acelaş 
timp să propage aici regionalismul înverșunat săpând legăturile de 

frăție cu Regatul, fiecă-i judecăm pe nelămuriții fruntaşi după îngus- 
timea de suflet din ziua încoronării, sau după pripeala acefală cu care 
Sau avântat la fuziune cu răzlăţele elemente reacționare dela București, 
— în toate ipostazele iese la iveală cerebralitatea hibridă a unei con- 
duceri fără nici o linie dreaptă, pe urma căreia energiile se pulve- 
rizează condamnate la o îndelungă irosire sterilă. 
In câțiva ani de orbecăire capitalul politic al Ardealului a fost 
cheltuit și partidul de subt ocrotirea comitetului de-o sută, subminat 
de toate curentele, astăzi e în pragul lichidării. 
Toate aceste constatări sunt fără îndoială triste şi consecinţele 
lor ating deaproape interesele unei părți de țară, care după o eclipsare 
„de veacuri năzuiau. cu drept cuvânt spre o- soartă mai bună. Și mai 
trist este însă, că paralel cu neglijarea problemelor ardelene, naționalii 
patrioți dela Cluj au isbutit prin zgomotoasa lor agitație de câţiva ani 
să diminueze prestigiul integral ai vieţii de stat, slăbindu-i organismul 
„unitar prin otrăvirea maselor românești din Ardeal, și mai ales me- 
najând tendințele centrifugale ale unor fragmente etnice . din țară, 
care şi-au găsit principalul isvor de inspirație în chiotul nesăbuit al 
regionaliștilor noștri. 
. Să examinăm de astădată subt. acest aspect rolul politic al unor 

oameni care prin pășirile lor au primit o semnificare anacronică și 
care zi cu zi se cufundă tot mai mult în trecutul „pe veci îngropat al 
frământărilor noastre. toa * 

E cunoscută îndeobşte clamoarea cu care corifeii partidului na- 
tional acoper neîncetat adunarea dela Alba-lulia, pe care coborând-o 
din cadrul strălucitor al marilor manifestări naționale şi-au dat toate 
silințele s’o nămolească în ogașa strâmtă a unor preocupări de partid. 

Cetitorii știu opiniile noastre în această materie. Adunarea dela 
Alba lulia, — cum sa mai scris răspicat la revista noastră, — n'a 
fost decât curata isbucnire spontană a conștiinței românești din Ardeal 
pentru- făurirea visatei unități naţionale. Subt îndemnul unei credinți 
străbune şi împinși de fermentu! revoluției care aprinsese monarhia 
Habsburgilor, ascultând. chemarea frățească a României care udase cu 
sângele războiului liberator idealul unității noastre, românii ardeleni, 
hotărâți să afirme pentru ei înşişi și pentru lumea întreagă ideia ali- 
pirii, sau întrunit la Alba-lulia în Decemvrie 1918. Monumentala ar- 
monie de ansâmblu a o sută de mii de oameni ma avut la temelie 
„alt crez decât dorința mare și simplă de unire cu ţara. Acest unic 
gând tumultos a răscolit masele pornindu- -le subt sugestiunea' unui 
„vis secular în:drum spre cetatea lui Mihai Viteazul. Nici un, spirit de 

detaliu, nici o notă de târguială n'a tulburat luminosul examen de 
conștiință populară, care a îmbogățit cu o pagină glorioasă trecutul 
nostru sbuciumat. Intrupare largă a instinctului de conservare naţio- 
nală, adunarea dela Alba-lulia, ca și victoriile dela Mărăști și Mără- 
şeşti, este unul din punctele culminante ale conștiinței cu care "poporul 
nostru în vîltoarea unei conflagrații universale şi- a afirmat misiunea 
sa istorică. 

In această aureolă de strălucire legendară ne-a apărut nouă tot- 

deauna importantul act politic pe care am crezut că trebuie să-l 
transmitem în toată puritatea lui generațiilor viitoare. Leaderii dela 


3 Cluj trebuie şi în această chestiune să tulbure unisonul unui senti- 


ment obștesc cu ecoul antipatic al slăbiciunilor proprii. In mod fatal 

dânșii ridică perdeaua de pe sufletul lor și lasă să vadă lumea ce se 

clocea acolo atunci când elanul: unui popor îşi striga destinele lui. 

Adevărul este, că ridicând această perdea noi ne-aducem aminte de 
tot ce a mocnit subt ea. Știm că la Alba-lulia în mijlocul puhoiului 

de fanatici era înfipt şi-un mănunchiu restrâns de profesioniști politici, 

care în vremea furtunei pătimașe de pe câmpia Bălgradului, într'o 
cameră de hotel aranja mici socoteli de echilibristică burgheză. Vai, 

cunoaştem așa de bine ilustra societate. Deasupra ei plană toată umi- 
lința morală şi intelectuală în care ne-aruncase Ardealul sălbătecia 
apăsării ungurești. Povăţuiţi de duhul străin al unei vieți cu orizonturi 
coborâte, supuși unor circumspecțiuni atavice şi robiţi de 'pornirile 
accentelor de frică care le smulsese celor mai mulți declaraţii de obe- 
diență către calăii lor, prea răsplătiţii advocaţi ai chestiunii naţionale . 
din Ardeal au avut cu siguranță atunci câteva ceasuri pline de sbu- 
cium și întrebări. Psihologia lor de modeşti profitori ai vieţii avea, 

fireşte, oare-care puncte de contact cu viforul de-afară, dar "dincolo. 
de acest generos avânt, rațiunea îi îndemna să ia măsuri pentru ori-ce 
împrejurări. Ei știau că zecile de mii de țărani conduși de preoții şi 
învățătorii lor au venit să ceară unire fără condiții cu țara românească, , 
dar ei, sclavii de ieri, în coaste cu ruinele armatei lui Mackensen și 
cu cetele ungurești care se dislocau de pe front, își impuneau pru- 
dență și rezerve de gândire. Norocul întreg cu slava lui neprihănită 
nu intrase niciodată în combinaţiile reci ale acestor minţi obișnuite 
cu realitățile clipei. De-aceia a fost multă învălmăşală acolo în camera 


“de hotel. Sa lansat mai întâi ideia autonomiei subt ocrotirea coroanei 


sfântului Ștefan, pe care a măturat-o violent uraganul de-afară. S'au 
repezit apoi ca la un colac de salvare la doctrina preşedintelui 
Wilson și pentru a se pune bine cu Europa au născocit ad hoc un 
partid socialist românesc în Ardealul robit „pe-deantregul de curentul 
național . 

In acest chip, din anul anonim și din socoteala celor puţini, 
din pornirile de libertate ale mulțimii și din reticențele unor condu- 
cători nedeprinși cu stăpânirea, Sau zămislit celebrele puncte dela 
Alba-lulia. Fireşte, numai ideia unirii a trecut în mintea tuturora ca o 
magna charta a românismului din Ardeal. Toate celelalte accesorii, 
care aveau aierul că vor să strângă întro atmosferă meschină de 
paragrafi vijelia unui popor, Sau înecat dela început în însuflefirea 
credinței primordiale și suta de mii de, români ardeleni s'a întors 
acasă cu sufletul împăcat că la Alba-Iulia a votat unirea cu România și 
nimic mai mult. E 

Dela această mișcătoare sărbătoare românească incoace a început 
apoi povestea recentă în care nimeni nu mai găsește .ccente de epo- 
peie. Furtuna a trecut și în liniștea de mai târziu la  tăpostul arma- 
tei române, domnii din camera de hotel au făcut totul -a să schimbe 

în bani mărunți o cutropitoare volbură națională. Alba-lulia în mâinile 
lor a devenit o monedă de schimb pe. care au prezentat-o pe tipsie 
la București primind drept răsplată onoruri și. bunătăți. De-atunci şi 
până astăzi în mod consecvent acești giranți ai unirii nu văd în ves- 
tita adunare decât un brevet de invenție care le aparține şi-ai cărui 
fericiți proprietari înțeleg să rămâie. Alba-lulia este supremul lor re- 
zon de existență personală, cuvântul magic care acopere de uitare mi- 
cimile” trecutului și desgroapă cu profuziune comorile prezentului ; ei 
sunt pensionarii Alba-luliei. 

Conducătorii partidului național, hipnotizați de lozinca prodigioasă, 
nu Şi-au mai dat silința să-și creieze un pre gram de acțiune pentru 
trebuințele multiple ale poporului nostru în noua configuraţie de stat. 
S'au așternut pur și simplu” asupra celor nouă puncte dela Alba-lulia, 
pe care le-au asvârlit în bătaia cotidiană a hărţuielilor de partid și 
le-au declarat. program al comitetului de-o sută. O întreagă vâltoare 
de peripeții a suferit în cursul celor patru ani minunata ridicare a 
țăranilor ardeleni. Ca o,relicvie sfântă apucată pe mâini profane, Alba- 
lulia a fost tărâtă în toate părțile. Oratorii de bâlciu au prăvălit asupra 
ei fraza lor sforăitoare, agenţi electorali au urlat-o' mulțimii între două 
sughiţuri, isprăvind în "timpul din urmă prin a o fâlfăi ca o amenin- 
țare peste sape le noastre :. Luaţi seama că ne întrunim la Alba-Iulia 
şi rupem pactul.. | 

LE IE i 

După toate aceste variate tribulaţii faimoasele puncte căzând din 
mâinile nepricepute ale conducătorilor. celor o sută pe mâinile înţele- 
pătoare ale străinilor, par a se întoarce acum împotriva noastră. 

Concepția, că alipirea Ardealului la vechiul Regat s'a făcut prin- 
trun „pact“, ca un contract bilateral cu angajamente reciproce între 
două părți, a devenit un sprijin în favoarea minorităților de-aici. Aceste 
minorități sunt bucuroase să uite că mărirea de teritoriu a Regatului 
român a rezultat pe urma unui război victorios și s'a pecetluit prin- 
trun tratat internațional. Uitând aceasta, mișcarea lor devine mai 
liberă, cu deosebire când „pactul“ în articolele lui le pune în vedere 

“mirajul unor prerogative nevisate încă. 

In adevăr aliniatul 1 din punctul IH al Rezoluţiei dela Alba- 
lulia fixează următoarele: „Fiecare popor se va instrui, administra şi 
judeca în limba sa proprie prin indivizi din sânul său și fiecare 
popor va primi drept de. reprezentare în Corpurile legiuitoare și la 
guvernarea țării în proporție cu numărul indivizilor ce-l alcătuiesc“. 

Ori-ce minte echilibrată își dă seama că aceste făgăduinți gran- 
“dilocvente, lăsând la o parte “mobilul unei ciudate stări sufleteşti la 
niște robi în ajunul libertății, nau putut cobori pe hârtie decât din 
cea mai rudimentară ideie a mecanismului unei vieți de stat. Ne mai 

“vorbind de faptul că printro asemenea formulă caracterul de stat 
național al României e sacrificat, cine se găseşte care-ar putea lămuri 
posibilitatea înfăptuirii practice. a „administrării și judecării fiecărui 
popor prin indivizi din sânul său?“ 

Cine nu înțelege că suntem în fața unei inocente dărnicii de 

ocazie, fără justificare şi fără urmări? Minoritățile de altfel au avut 
posibilitatea să vadă subt însăşi guvernarea cu pline puteri a oameni-. 
lor care-au lansat. aceste principii. subt Consiliul dirigent, aplicarea 
lor. Suntem încredințaţi că această perioadă cu amintirile ei îi va 
feri pe. viitor de ademenirile unor. vagi lozince ipocrite. Logic ár fi 
fost din partea lor să-și caute un isvor de drept pentru pretenţiile de. 
ordin naţional numai în punctele speciale ale tratatului de pace, sin- 
gurele care constituie un angajament, dar mai ales în bunele raporturi 
cu neamul alcătuitor de stat, ale cărui sentimente de toleranță sunt 
îndeajuns cunoscute. -— : 
F S'au găsit însă reprezentanți ai minorităților care s'au folosit de 
4 ‘arma pe care în mod inconștient îndrumătorii partidului naţional le-o 
puneau la dispoziţie. Presa maghiară d. e. în ultimii doi ani nu-și 
` hrăneşte agitația: decât din aceste teorii fără consistență. Cu deosebire 
acum în preajma votării Constituţiei se resimte efectul punctelor fatale. 
Ca printr'o înţelegere programatică naționalitățile străine de-aci se 
ridică și cer în temeiul hotărârilor dela Alba-lulia speciale drepturi 
naționale în Constituţia țării. pair) 

In ultimul timp vedem cu mirare și-o particulară nevroză la 
vecinii noștri sași, care printrun înțelept oportunism și-au asigurat 
pe seama lor o largă revărsare de binefaceri din partea statului 
român. Nu "ne-a surprins atitudinea d-lui Emil Neugeboren, fostul 
agent al politicei lui Tisza, de care am făcut amintire în numărul 
trecut al acestei reviste. Opinia însă pare a fi prrns-fădăcini mai 
adânci la compatrioţii noştri. .lată-l și pe d-i Rudolf Brandsch, pon-: 

_ deratul luptător de pân'acum, , răpit de vârtejul ameţitor al mirajului. 
Președintele „Uniunii germanilor din România-mare“, întrun interview . - 
recent dim Universul, declară neted că în proiectul. de Constituţie dela 
Cameră vede „o trădare“, fiindcă nu cuprinde hotărârile dela Alba- 
Julia. Intrepidul deputat al Parlamentului român, face cu această oca- ` 
zie şi puţină istorie, arătând termenul la care sau alipit României 
fragmentele germane de pe teritoriul nostru, afirmând că acest act de 
chibzuinţă nu sar fi petrecut, dacă la Alba-lulia nu se afișau promi- 
siunile amintite. D-sa, ca ori-ce cetățean ce se respectă, nu pierde 
ocazia de-a ne trece pe dinaintea ochilor fantoma „Ligii națiunilor“... 

Nu- vom face aici o polemică cu d-l Brandsch. Profesorul dela 
Sibiu înțelege că nu ne arde de glume și că nu simțim un cutremur 
postum când ne gândim. acum la catastrofa care ne păștea ţara, dacă 
adunarea dela Mediaș din lanuarie 1919, ar fi hotărât, — Doamne 
“păzeşte! — să nu se -alipească, și dimpotrivă să se opuie armate- . 
lor noastre... Cam la fel ne impresionează și amenințarea din partea 

“4 coloniștilor din Basarabia, care de asemenea au binevoit să se „ali- 
peăscă“ ... In treacăt fie zis însă, din preocupările pozitive de până 
acum ale amicilor noștri saşi, nu ne-am crezut în drept să descifrăm 
„astfel de vorbe. mari, care prin notele lor stridente iau în adevăr un 
aspect documentar .... - 

„Tot ce dorim să demonstrăm şi ce, cu prisosință se pune în 
evidența tuturora, este răul serviciu pe care l-au făcut țării matadorii 

celor o sută atunci când sărbătoarea unirii noastre au încurcat-o în 
itele unor mici combinaţii provinciale și-au asvârlit-o. mai târziu 
pradă apetiturilor trecătoare pe care bucătăria deranjată a unei politici 
de partid le scotea la suprafaţă. . 
* * * | 

In fața acestor penibile rătăciri, reacţiunea noastră este un gest 
normal de apărare națională pe care-l schițăm de - câteori dușmani 
conştienţi sau conaţionali nepricepuți lovesc în interesele legitime 
ale neamului. 

Cât privește Alba-lulia nădăjduim, că amintirea ei, desfăcută. de 
“micimi vremelnice, se va așeza definitiv printre icoanele- luminoase, > 
ale trecutului, părăsind arena militantă, pentru ca neumbrită de nimeni 


să se poată încâdra în eternitate. 
i i OCTA VIAN GOGA 


La munte E 


Ceaţă... cât zăreşti... Din vale 
-Până'n slavă ea-i stăpână... 
Munţii stau: ascunși în ceață |. 
Ca 'ntr'o pătură de lână... 
Cine poate ști ce-i doare / ` 
In tăcerea lor amară? l... 

Stau uitaţi în zori de ziuă 
Doar cu capetele-afară.., 


Pătura se 'ntinde 'ntruna 
„Tot mai deasă... tot mai rece... 
Tot mai sus se 'nalță munții 
Nu cumva să mi-i înece... 
Tot mai sus se 'nalță cerul 
„ Şi nici gând n'are să-i scape... 
Și rămân bătrâni acolo 
Par'c'ar fi pierduţi pe ape... 


Peste-o muche de cătine 
Sue soarele călare... 
Cum se uită-l prinde jalea 
Și pornește 'n grabă mare, 
Se ridică... numai-fiacări... 7 
Arde tot... păcat de muncă... , 
Ceaţa prinde mii de raze 
Şi le frânge, și le-aruncă, 

„Şi privind și ei la soare , 


Şi le-apucă iar în braţe, 
Par'c'ar vrea. să le desmierde, 
Ca 'ntr'o plasă le adună 
Și le joacă... și.le pierde 
Şi le-aduce iăr în față... 
Biete raze chinuite... 
Și 'ntr'o pulbere de aur 
Le fărâmă și le 'nghite... .. 


Dar pe sus, prin niște creste 
lacă vântul... Cum îl vede, 
'Ceaţa-și pierde toată firea; 
Dă să fugă prin livede... 
Vântul hoţ îi ies€ ’n cale 
` Tot făcându-i roverenţe 


„Şi-o frământă... și-o isbește 


Şi mi-o face sdrențe-sdrențe. Tos 


Și mi-o ia vârtej și-o poartă 
Şi mi-o joacă cum îi place, | 
Fugărind-o de pe vârfuri . op 
Și din văile sărace... 7 
Ceaţă, ţi-ai găsit nănașul, , 
Vântu-i meșter între meșteri l... 


Cât te-ai șterge la o geană 
„A vârât-o ’n fund de peșteri... 


Râde soarele! să moară... 
Munţii rând pe rând se scoală 


Râd voioși.;. ca după boală... 
Cerul aiurit se uită, 
Ce albastru-il O minune! 
Un cioban bătrân pe-o coastă | 
Zice ’n gând o rugăclune... . - 


Uite zi!... și-așa de-odată!!!... 


Par'c'ar fi o sărbătoare; 
Văile ca nişte ape | 
Risipesc argint în soare... 
Toate 'râd sub cerul veseli... 
Numai vântul,...cin'l-întreabă? — ` 
iși aşterne colo'n câmpuri . 
C'a făcut și el o treabăl.. 


ZAHARIA BÂRSAN 

Democraţia noastră rurală 


—.Cine ar r putea s'o înfăptuiască — 


Reforma agrară așa cum a fost realizată în Parlamentul trecut 
este astăzi la noi un capitol de legiferare încheiat. Prohodul marei 
proprietăți a fost oficiat în mijlocul consimțământului general, și dacă 
Sau ridicat glasuri protivnice, criticând legea care e în curs de apli- 
care în momentul de față, gălăgia stârnită a urmărit mai mult un scop 
electoral : decât o soluție întradevăr salvatoare pentru înfăptuirea 
împroprietărirei. Realitatea este cu nici unul dintre partidele noastre 
politice (afară de cel socialist a cărei doctrină pretinde trecerea solului 
în folosul colectivităței) n'a putut înserie în programul lor o formulă 
“mai largă şi mai echitabilă în vederea întemeierii proprietăței țărănești, 
pe baza exproprierei moșiilor . latifundiare. Exproprierea aceasta însă, 
a însemnat un veritabil gest revoluționar. In afară de triumtul pe care 
Pa repurtat astfel prag e utilităței sociale asupra dreptului inviolabil 
de proprietate, însăş efectele reale și imediate ale reformei agrare 
înfățișează un salt enorm în organizarea noastră de stat. Dintr'odată 
România a încetat de a mai fi țara tipică a marei proprietăţi, şi înlă- 
turând pentru multă vreme (poate chiar pentru totdeauna) rolul capi- 
talismului agrar, atât subt forma latifundiarilor cultivatori, cât și subt 
"aceea a arendășiei exploatatoare, se pregăteşte să-și aşeze viitoarea sa 
desvoltare pe temelia unei democraţii rurale. 

Luminoasa lucrare a dlui C. Garoflid: Un program agrar, ziare 
care sa mai vorbit în paginile acestei reviste, s'a însărcinat să arate 
că, pentru atingerea desăvârșită a acestui ideal, chestiunea agrară 
văzută până acum. numai prin prisma luptelor politice, va trebui să 
alcătuiască și o preocupare de ordin economic. Improprietărirea micilor 
cultivatori n'a rezolvat problema întreagă, și clasele conducătoare nu- -şi 
pot socoti datoria lor împlinită, prin actul de generozitate pe care 

socotesc a-l fi- făcut. Sarcini grele apasă asupra modestelor gospodării 
țărănești, abia înfiripate. Pământul obținut urmează să fie plătit. 
Muncitorul cu palma, dz ieri, proprietarul de astăzi, va fi nevoit să-și ` 
agonisească mijloace proprii de exploatare a puținului sâu pământ. EI 
aşteaptă să fie îndrumat spre o -cultură intensivă, iar produsele muncei 
lui cer să fie valorificate. Un plan hotărât, urmărit cu stăruință, e 


'absolut necesar pentru a face din „improprietăritul“ acesta copleșit 


de greutăți un adevărat reprezentant liber și conștient al micei pro-, 
prietăți țărănești. Căci întreaga reformă agrară va fi fost zădărnicită 
dacă și în România, lucrurile se vor -petrece astfel, încât proprietarul 


‘cultivator, îngenunchiat subt apăsarea creditorilor săi, nu va rămânea 
întro zi decât stăpânul nominal al moșioarei sale, muncind de fapt, 


cași înainte tot pentru alții, cu singura: deosebire că de data aceasta 
produsul sforțărilor sale nu va fi înghițit în cea mai mare parte de 
ditai capitalismului agrar, ci de cametele capitalismului orășenesc. 


* 
e 


Toate partidele noastre cari refuză să îmbrăţişeze” doctrina 
socialistă a comunizărei mijloacelor de producție, ar fi datoare acum 
față de propriile lor credințe şi în primul rând faţă de viitorul acestei 
țări, să urmărească o politică. de întărire a micei şi mijlociei. proprietăți . 
ţărăneşti, singura pavază împotriva oricăror sbuciumări anarhice. 

Dar sunt ele în stare să închine sforțările lor acestui țel? Să 
cercetăm. 

In ceeace privește atitudinea păstrată față de întreaga chestiune 
agrară, vechile partide din România de ieri, mau avut altă cale de 
ales: sau au fost condamnate să dispară cu desăvârșire, sau au fost 
îndrumate să se supună unor radicale transformări. In prima categorie 

sa văzut rânduit, dela început, fostul partid conservator pe -care nu-l ` 
poate galvaniza astăzi nici mica grupare strânsă ca o epavă nefolo- 
sitoare în jurul dlui Alexandru Marghiloman ș nici rămășița unui 
trecut glorios, pe care d. Mihail Cantacuzino caută’ s'o salveze servind 
interesele regionalismului ardelean. Anacronismele, ori de unde ar veni 
ele, şi orice tovărășii ar fi dispuse să închee, nu vor isbuti niciodată 


'să țină în loc mersul firesc al evenimentelor. 


Acest lucru se pare-că Pau priceput cu spiritul “lor practic, 
conducătorii partidului liberal, atunci când au hotărât să se pună de 
acord cu împrejurările schimbate în urma războiului, și au încercat 
o revizuire a programului lor de guvernământ. Pilula exproprierei şi 
a votului universal a fost destul de amară; d. Jon I. Brătianu s'a 


“resemnat însă, de vreme ce acesta era singurul mijloc pentru a scăpa 


partidul liberal dela o moarte sigură. Totuș, schimbarea nu sa putut 
săvârşi în todtă sinceritatea. Un program nou nu dă totdeauna unui 
partid și o structură nouă. Partidul liberal, sprijinit în toată întinderea 
sa pe coloanele bine închegate ale unor prea cunoscute instituții 
financiare, a rămas și pe mai departe exponentul burgheziei înstărite 
ale cărei interese nu merg niciodată până la capăt mână în mână cu 


281 
© BCUCIuj 


acele ale păturei țărănești. Dimpotrivă, tocmai în expansiunea acestui 
proaspăt și viguros avânt către întreprinderile bancare și industriale 


.— dealtminteri foarte îmbucurător pentru economia noastră națională — 
am înclina să vedem mai de grabă un început de primejdie pentru 


consolidarea unei proprietăți țărănești emancipate de subt influența 
capitalistă. Statul „va fi dator, în dese rânduri, să intervină pentru 
menținerea unui just echilibru între cele două lupi. E ușor de înțeles 
deci, pentru ce credem că partidul liberal prin însăş alcătuirea lui nu 
prezintă destule. garanții, că în opera aceasta pe care va trebui so 
urmărească fiind la guvern, se va îngriji ca balanța să nu se aplece 
prea greu spre nevoile marei finanțe, atunci când chiar sprijinul 
acesteia reprezintă pentru el principala forță politică pe care se razimă. 

Nu vorbim aci despre concepția partidului național din Ardeal 


pentru simplul, motiv că gruparea dlui Iuliu Maniu, preocupată până ' 


acum numai de situația sa geografică, n'a elaborat nici-o doctrină 
în: privința problemei agrare. In loc de orice alt program, ni sa ară- 
tat tot timpul aici, o antipatică hartă a României întregite, în mijlocul 
căreia, Predealul încă tot mai înalță, — ca o stafie din alte vremuri, — 


umbra vechiului stâlp de frontieră. Partidul național din Ardeal ma 


părăsit nici astăzi unica idee care-l persecută, aceea de a realiza un 
absurd front provincial, în loc de a căuta să formuleze soluții limpezi 
pentru necesitățile generale ale ţării. Acestea, după cât se pare, nu-i 
inspiră nici-o reflexie, 

S'ar putea crede, după firma pe care o poartă, că partidului țără- 
nesc i-ar reveni în schimb, misiunea de a apăra soarta proprietăţei 
țărănești, silindu-se ca roadele reformei agrare să nu se iirosească za- 
darnic. Din nenorocire, partidul țărănesc. sufere de un vițiu congenital, 
Născut dintrun incident electoral pe urma faptului că „Liga poporului“ 
a dlui, general Averescu nu s'a prezentat în alegerile din 1919, par- 
tidul țărănesc a fost târât şi mai departe pe sterila pantă a: demago- 
giei, făcând dintro serioasă pretacere socială, un obiect de supralici- 


1 


eN 


tație în fața alegătorilor. lată pentruce, -partidul țărănesc apare astăzi . ! : 


în strania postură de adversar declarat al proprietăței mijlocii, stre- 
curând în „doctrina“ sa principii din programul agrar al Sovietelor 
şi cochetând tot mai mult cu revendicările speciale ale populaţiei ne- 
românești dela orașe. Odată cu pulverizarea mișcărei socialiste, an 
rămas, incontestabil, o seamă de forțe politice lipsite de conducere; 
căpeteniile partidului țărănesc râvnesc la o canalizare în interesul 
lor a acestor numeroase sufragii risipite. Dar, nu e mai puțin adevărat, 
că prin această nouă infuziune, partidul ărănesc înfățișează un con- 


trast din ce în ce mai elocvent, între eticheta și conținutul lui. fă 


* 
* * 


Principiul care a stat la baza reformei agrare în România, trebuie 
să fie însă apărat și mai departe, căci ținta lui wa fost nimicirea marei 


„proprietăți, ca o măsură de răzbunare, ci crearea unei rezistente clase 
-de ţărani, liberi economiceşte și întăţişând pentru o îndelungată epocă, 


sâmburele vital cel mai preţios al existenţei noastre ca națiune. 

Drumul ales astfel, este tocmâi acela care ne va feri de orice 
aberaţie comunistă. Socialiştii înşi-şi au binevoit Să recunoască demult, 
că atâta vreme cât vom trăi într'o societate de țărani-proprietari, de 
i > cultivatori stăpâni ai mijloacelor lor de producțiune, nu va exista 
clasă exploatată de către proprietari“ funciari şi nu va exista motiv 
pentru prefacerea proprietăței private în proprietate colectivă. „In Ro- 
' mânia de ieri, am contemplat. de ajuns consecința nefastă a regi- 
: mului marei proprietăți agricole: sărăcirea dureroasă a ţăranului mun- 
„citor. In Rusia bolşevică sa experimentat întrun decor 'de tragică sù- 
| ferință regimul comunismului: o populaţie deo sută șaptezeci de 'mi- 
"a ‘\lioane de oameni, e decimată de foamete. Concluzia e uşoară și ea 
scoate la iveală necesitatea de a nu lăsa în părăsire tânăra noastră 
clasă de cultivatori-proprietari, în luptă cu atâtea sarcini. cari întunecă. 
încă, întocniai ca un nor, bucata de pământ ce li sa dat în stăpânire. 
Țăranul acesta, gelos depozitar al tradiţiilor naționale, credincios pă- 
zitor al granițelor înlăutrul cărora are de apărat zestrea ostenelilar 
sale, rămâne în viitor ceł mai de seamă rezervoriu de energie pentru 
înflorirea Statului român. 

D. C. Garoflid, care a desfășurat în al său Program agrar, o- 
serie de măsuri pentru întărirea proprietăţi țărăneșți, crede cu drept 
cuvânt că sarcina îndeplinirei lui revine în întregime partidului po- 
“porului, din sânul căruia a ieșit majoritatea Parlamentului care a votat” 
reforma agrară, și guvernul care a purces mai întâi la executarea ei. 

Partidul poporului răsărit din frământările unor noui impulsuri 
de viață, fruct al revendicărilor foștilor luptători de pe font, e chemat. 
în mod firesc să desăvârşească munca începută, rezimându-se şi mai 
departe, la sate, pe această țărănime împroprietărită de legea care, 
orice sar zice, e strâns legată de numele generalului Averescu. Mo- 
desta. burghezie a orașelor, aceea care nu prezintă nici un contact! 
interesat cu scopurile” marilor aşezăminte financiare, va primi, fără 
îndoială, să fie al doilea punct arhimedic pentru o guvernare i care va 
privi ca pe cel dintâi rost al ei punerea în reală valoare a avuţiei 
noastre naţionale. 

Să ni se ierte banalitatea comparaţiei, dar orice casă, și ori-unde, 
dela temelie se clădeşte.. 

ALEXANDRU A. HODOŞ 

Nimicuri de-ale vieţii 
după ANTON CEHOV ` 


Nicolai Ilici Bieliaev, proprietar din Petersburg, un obișnuit af 
alergărilor de cai, om tânăr, de vre-o. treizeci și doi de ani, plinuț și 
rumen la față, o porni cam pe 'nserate spre doamna Irnin, Olga Iva- 
novna, cu care trăia, sau, după cum gândea el, tu care ducea un ro- 
man lung și plicticos. Primele pagini ale romanului, interesante și en- | 
tuziaste, trecuseră în adevăr, de mult; acum paginile se urmau, se j’ 
urmau, fără să mai prezinte nimic nou. i 

Negăsind acasă pe Olga Ivanovna, se întinse în salon pe o ca- 
napea, s'aştepte. 

— Bună seara, Nicolai Hiici! — aude el un glas de copil. Mama 
o să vie îndată. Sa dus cu Sonia la croitoreasă. 

Tot în salon, pe divan, sta fiul Olgei Ivanovna, Alioşa, un bă- 
iețel de. vre-o opt ani, zdravăn, răsfăţat, îmbrăcat la modă 'cu o bluză 
de catifea şi ciorapi lungi negri. El sta culcat cu capul pe p pernă 
de mătase şi, imitând se vede pe acrobatul pe care-l văzuse nu de 
mult la circ, își arunca în sus când un picior, când pe celălalt. Când îi 
oboseau picioarele, începea cu mânile sau sărea de-odată în patru 
labe sau încerca să stea cu picioarele în sus. Toate astea le făcea 
cu mutra cea mai serioasă, răsuflând necăjit, că parcă nici el nu era 
bucuros că-i dăduse Dumnezeu un trup așa de neastâmpărat. 

î A, bună şeara, drăguță! Tu erai? Nu te observasem. Mama e 
bine? 

„Alioșa, apucându- și cu mâna dreaptă genunchiul piciorului stâng, 
în cea mai nenaturală poziție, sări în sus, se. întoarse și privi spre 
Bieliaev de după un abajur mare: i 

— Cum să-ţi spun? — răspunse el ridicând din umeri. La drept 
vorbind. mama nu-i nici-o dată bine de tot. Doar e femeie, Nicolai 
Iliici, şi pe femei tot deauna trebue să le doară ceva. 

Bieliaev neavând ce face, se puse să privească faţa lui Alioşa. 
Mai "nainte, când făcuse cunoștința Olgei Ivanovna, nici- o dată nu 
dăduse atenție băiatului, parcă nici mar fi existat: îi trecea - băiatul 
pe dinaintea ochilor, dar de ce era acolo, ce rol avea, nici nu-i tre~ 
cuse prin gând să se întrebe. 

In amurgul serii fața lui Alioșa, cu obrajii palizi și Ochii fixi, 
i-a adus aminute pe neașteptate lyi Bieliaev de. “Olga Ivanovna, cum 
era ea în primele pagini ale romanului, şi i-a venit să surâdă băiatului. 

— la vino'ncoa, plodule! — spuse el — ia vino să mă uit la 
tine mai de aproape. 

Băiatul se ridică de pe divan și alergă spre Bieliaev. 

— Ei? Ce e? Cum mai merge? — îi zise Nicolai Iliici punându-i 
mâna pe umăr. 

— Cum să-ți spun? Mai "nainte era mai bine. 

— De ce? 

— Uite-așa! Mai 'nainte, eu și Sonia, învățam numai citirea și 

cântarea, dar „acuma ne dau poezii franțuzești. Dar mata te-ai tuns 
acum, de curând! - 

— Da, de curând. 

— Tocmai, am băgat de seamă. Bărbiţa s'a tăcut mai mică. Mă 
laşi să pun. mâna pe ea?” Nu te doare? 

— Nu, nu doare. 

— De ce oare când tragi de-un singur fir doare, dar când tragi 
de păr mult, nu doare de loc? Ha, ha! Dar știi, păcat că mata nu 
porți cotleţi. Uite, ici „să te. razi, iar de-o parte și de alta, uite... colea, 
să lași păr... 

“Băiatul se lipi A Bieliaev și începi să se joace cu lanţul lui 
de ceasornic. 

— Când o să ajung în gizi mama o să-mi cumpere un 
ceasornic. Am £o rog să-mi cumpere și mie un lanț la fel... Ce me- 
dalion,! Și tata are așa medalion, numai, la mata aici sunt dunguliţe, 
iar la el sunt litere... In medalionul lui, înăuntru, e portretul mamei. 
Dar tata are acum alt lanț, nu cu verigi, cu panglică... 

— Dar tu de unde ‘stii ? |! vezi pe tata? 

— Eu? Mm... nu! Eu... 

Alioşa roşi, încurcat, prins cu minciuna, şi începu să zgârie cu 

„unghiile medalionul. 
Bieliaev îl privi cercetător în față şi- -l mirena din nou: 
— II vezi pe tata? 
e N. nul. 

— Hai, fii sincer, te văd doar după față că nu spui adevărat... 
Hai, spune, îl vezi? Spune- -mi prietenește ! 

i se gândi. 

ar wai să spui mamei? — întrebă el. 

— Ei, asta-i! é 

— Pe cuvânt de onoare? 

— Pe cuvânt de onoare. 

_— Jură-te ! ' 

— Ah, nesuferit ești ! Drept Cine mă iei! 

Alioşa se apropie, “făcu ochii marl şi șopti: 

— Numal, pentru numele lui Dumnezeu, să nu-i spui mamei....... 
Nimănui să nu-i spui, pentru că e secret. Să ferească Dumnezeu să 
afle mama, vai de capul meu și al Soniei și al Pelaghiei..... Uite, 
ascultă. Eu cu Sonia îl vedem pe tata în fiecare Marţi şi Vineri. Când 
Palaghia pleacă, după masă cu noi la: plimbare, ne ducem deadrep- 
tul la cofetăria lui Apfel, unde ne și așteaptă tata... El stă totdeauna 
întro odaie aparte, știi, unde eo masă de marmură şi o scrumieră în 
formă de gâscă, fără spinare... 

— Şi ce faceţi voi acolo? 

— Nimic! Ne -dăm bunăziua şi pe urmă ne așezăm cu toţii în 
jurul mesei și tata începe să ne trateze cu cafea cu lapte şi prăjituri. 
Sonia mănâncă de acele cu Carne, dar eu nu le pot suferi. Mie-mi 
plac cele cu ouă. Mâncăm atâta în cât pe urmă seara, la masă, trebue 
să ne silim să mâncăm cât mai mult. 

— Şi despre ce vorbiți? 

— Cu tata? De toate. El ne sărută, ne ia în brațe, ne poves- 
tește tot soiul de glume de râs. Stii, el spune că după ce ne-om face 
mari, o să ne ia să stăm cu el. Sonia nu vrea, dar eu vreau. Se'nţe- 
lege că fără mama o să-mi fie urât, dar am să-i scriu. Ba chiar, săr- 
bătorile, o să putem veni în vizită — nu-i așa? Tata mai spune că 
are să-mi cumpere un cal. Ce om bun! Eu nu știu de ce mama nu-l 
cheamă 'să stea cu noi și nici nu ne lasă să ne vedem cu el. Doar 
el iubeşte foarte mult pe mama. Totdeauna ne întreabă dacă e bine 
„şi ce mai face. Când a fost mama bolnavă, el se lua cu mânile de 
cap, uite-așa și... mavea astâmpăr. Totdeauna ne roagă so ascultăm 
şi so respectăm. la: spune-mi, e adevărat că noi suntem nefericiți ? 

— Hm.. Dar de ce? 

— Tata spune așa. „Voi sânteți niște copii nefericiți, spune el.. 
Și voi sunteți nefericiți, și eu, și mama e nefericită. Rugaţi- -vă la Dum- 
nezeu și pentru voi şi pentru ea“ 

Alioșa' îşi aţinti. „privirea asupra unei păsări împăiate şi rămase 
pe gânduri. 

— Aşa. a... — mormăi Bieliaev. Va să zică aşa... Voi organizați 
întâiniri la cofetărie... și mama nu știe? 

— N.. nu... De unde să ştie ? Pelaghia mar spune pentru nimic 


în lume. Alaltăeri tata ne- a tratat cu pere dulci... ca dulceața. Eu am 


mâncat două... 
— Hm... dar, ia... ascultă, despre mine nu „spune tata nimic? 
— Despre mata? Cum să- -ți spun? 
Alioşa se uită cu atenție la Bieliaev şi ridică din umeri: 
— Nu spune nimic deosebit. 
— Cam ce spune? . 
` — Dar nu te superi? “> 
— Ei, asta-i! Ce? Mă ocărește pe mine? l 
— Nu, nu te ocărește, dar, ştii... e supărat pe mată. El spune 
că .din cauza matale e mama nefericită, că, mată... ai -nenorocit pe 
mama. Așa-i el... nu știu cum! Eu îi explic că mata ești bun, că nu 
țipi niciodată la mama, dar el numai clatină din cap. 
— Va să zică el spune că eu am nenorocit-o? 
— Da. Dar nu te supăra, Nicolai lliici. 
Bieliaev se ridică, stete locului un moment și -apoi începu să 
meargă de colo până colo prin salon. i 
— Poftim! Nu-i asta ciudat? și-i şi ridicol! mormăi el, ridicând 
din umeri și strâmbându-și buzele întrun surâs necăjit. Din pricina 
dumnisale sunt toate, iar “distrugătorul, se'nțelege, sunt eu... Natural, 
dumnealui... porumbel nevinovat... Va să zică, așa ţi-a spus, că am 
nenorocit pe mama? 
— Da, dar... ai spus că n'ai să te superi! 
— Dar nu mă supăr, și... ia lasă-mă... Poftim, ce ridicol... Cad ca 
găina în ciorbă și... tot eu sunt vinovatul!... 
Se auzi clopoţelul. Băiatul sări din loc și eşi. Peste un minut 
intră în salon o doamnă cu o fetiță mică — era Olga Ivanovna, mama 

lui Alioșa. In urma ei venea Alioșa, sărind, vorbind tare și  gesticu-. 
lând. 

Bieliaev salută, închinând capul, și își continuă mersul prin odaie. 

— Natural pe cine să dai acum 'vina, de cât pe mine? —.bol- 
borosi el, agresiv. — Are dreptate el! El e bărbtul ultragiat! 

— Dar ce este? — întrebă Olga Ivanovna. 

— Ce este?... Poftim... sunt bunătăţile pe care le servește legi- 
timul dumitale! Se pare că eu sunt un ticălos, un scelerat, că eu . 
te-am nenorocit că eu am nenorocit copiii. Toți sunteți nefericiti, nu- 
mai eu, singurel, înnotîn fericire! Sunt grozav, grozav de fericit! 

— Nu ’nfeleg nimic, Nicolai, ce-i asta? 

„_. — Poftim, auziți pe- domnişorul! — spuse. Bieliaev, arătând spre 
Alioşa. 

Si roşi, apoi deveni de-odată. palid și i se umplu toată fața 
de spaimă. 

— Nicolai Iliici! exclamă el în șoaptă. — Tsss!... 

Olga Ivanovna se uita cu mirare, ba la Alioșa, Pa la Bieliaev. 

— Mă rog, întrebă — insistă Bieliaev — Pelaghia dumitale, o 
tâmpită cât toate zilele, îl duce pe:la cofetării și pregătește întâlniri 
cu „tăticu“ acolo... Dar nu-i vorba de asta, e vorba că „bietul tăticu“ 
este martirul, iar eu sunt un criminal, un netrebnic, eu vam distrus 

viața amândurora... 
— Nicolai Hiici — gemu Alioșa. — Ţi-ai dat doar cuvântul de 
onoare! 

— la lasă-mă — asta-i peste orice cuvânt de onoare. Pe mine 
mă revoltă ipocrizia, minciuna! 

— Nu ’nțteleg nimic! — articulă Olga lvaiovna, și ochii i se 
umplură de lacrimi. — Ascultă Liolica*) -- se adresă ea fiului — tu 
te întâlneşti cu tata? 

Alioşa nici mo mai auzea și se uita plin de groază la Bieliaev, 

— Nu se poate, spuse mama. Mă duc să întreb pe Pelaghia. 

Olga Ivanovna eși. 
| — Vezi, doar ţi-ai dat cuvântul de onoare! — îngână " Alioşa, 

tremurând din tot trupul. i 

Bieliaev. făcu un gest cu mâna ca și cum i- ar fi spus „ia lasă-mă 
în pace“ și își continuă mersul. El era preocupat numai de necazul 
lui, simțindu-se- adânc jignit și nici nu mai lua în seamă prezența 
băiatului. Pe dânsul, om mare și serios, nu-l interesa ceea ce se pe- 
trecea în sufletul copilului. 

lar Alioşa luă pe Sonia întrun colț și-i povesti cum a fost în- 
selat. El tremura, sughița, plângea; pentru prima oară fusese pus față "n 

aţă şi se lovise atât de urât de înșelăciune; el nu știuse până atunci 
că pe lumea asta, în afară de pere dulci, prăjituri și ceasornice scumpe, 
mai sunt mea multe lucruri, care mau nume în limba copilărească. 


N. G. MUSICESCU 


*) Diminutiv drăgăstos a lui „Alioșa“. 

Criza partidului liberal 
— Câitiva din cauzele cari au produs-o — 


N'am voi ca cititorii să se alarmeze privind gravul titlu pe care-l 
punem în fruntea articolului nostru. 

Dacă anunțăm, cu toată seriozitatea și cu toată convincţiunea cu- 
venită, o criză a partidului liberal, şi. dacă socotim necesar să ne ocu- 
păm, de ea în. cele ce urmează, este peiiwuea ni se pare că faptul e 
un semn al timpului. 

Cine dintre cei cari cunosc trecutul partidului liberal, cu puter- 
nica lui organizaţie disciplinară și cu oarba supunere a subalternilor 
către șeful inaccesibil, putea să- şi închipue mai acum câţiva ani, când 
organizația liberală era atotputernică în țara românească veche, că va 
veni o vreme în care acest edificiu se va clătina din temelii şi va 
crăpa pe la colțuri, subt privirile îngheţate ale arhitecților neputin- 
cioşi? Cine și-ar fi putut închipui, cunoscând mentalitatea de care sunt 
stăpâniți conducătorii acestui partid, că vom ajunge o vreme în care 
teribilii despoţi vor fi, nu numai înfruntați și amenințați fără frică 
subt chiar adăpostul pe care-l considerau propriul și exclusivul lor 
adăpost, dar chiar că întreaga lor putere și autoritate asupra cadrelor 
se va resimți din primul moment și că printre acestea din urmă va 
trece însfârșit, un suflu de redeșteptare și revoltă? 

Şi cu ‘toate acestea, faptul sa petrecut aidoma. Semnalul de iuptă 
contra stărilor de lucruri actuale din partidul liberal, l-a dat d. Toma 
Stelian, un vechi fruntaş liberal, profesor universitar. fost ministru, şi 
avocat cu mare prestigiu în baroul Capitalei. Dsa şedea, de altfel, mai 
de mult în rezervă, nemulțumit de cele .ce se petreceau în partid şi 
la direcția partidului. ln timpul neutralității a întreprins chiar și o: 
acțiune prin presă contra ocultei din partidul liberal și pentru reno- 
„varea acestuia, scoțând un ziar: Naţionalul. Astăzi, d. Toma Stelian, se 
asociază la strigătul de protestare al țării împotriva unei caste boli- 
tice conduse de incapacitate și de patimă, şi ridică stindardul răz- 
vrătirii. 

Alt nemulțumit, d. Istrati Micescu, deputat și profesor universitar, 
decanul baroului de avocaţi din Bucureşti, a rupt. la rându-i tradițio- 
nala disciplină de partid şi a pornit lupta prin presă și prin întru- 
niri publice împotriva ministrului de finanţe, inițiatorul introducerii în 
Constituţie a principiului privitor la naţionalizarea subsolului. 

In sfârșit, o a treia spărtură, și ea destul de serioasă, în rându- 
rile partidului liberal, a făcut-o d. G. Corbescu, fostul președinte al 
comisiei interimare a Capitalei, împreună cu majoritatea din exconsili- 
erii săi, cari, odată revocați dela primărie, s'au refugiat la clubul par- 
tidului liberal, unde au început să ţie constătuiri și întruniri protestând 
contra direcţiei partidului. 

Cu toate acestea, oricât de serioase ar fi faptele în sine, noi încă 
nu le-am acorda atâta atenţie şi n'am insista asupră-le, dacă nani ține 
seamă de cauzei cari (ez -au produs. 


X X 
* 


Intemeiat în împrejurările cunoscute, de către Jon Brătianu, par- 
tidu! liberal nu putea să fie util nici sieși nici poporului din frămân- 
tările căruia ieșise, de cât dacă înlesnea, cu: orice mijloace și fără timp 
de pierdut, creiarea unei burghezii românești, unicul element social care 
d orice epocă, — dar mai ales atunci, — constitue o puternică teme- 
lie a Statului. lon Brătianu a înţeles aceasta, Sa pus pe lucru, şi nu 
s'a sfiit chiar să-şi mărturisească contribuţia, lansând celebra formulă: 

„Am tolerat asasinate... 

Fireşte, o burghezie astfel creiată, nu poate decât să se arate pro- 
fund recunoscătoare autorului ei material şi moral. Ea sa și arătat de 
altfel, mergând aproape exclusiv să îngroașe rândurile partidului liberal, 
să urmeze, orbește pe șef și să formeze cu timpul acea tradiție de dis- 
ciplină, până la un punct justificată şi definitivă, despre care s'a vor- 
bit mai sus. 

Acestui sentiment de recunoștință trecut din tată în fiu subt forma 

` unei- ascultări oarbe față de șef, şi care a dat naștere. tradiţiei de dis- 
ciplină liberală, s'a datorit faptul 'că sa putut realiza. la un moment 
dat, fără frământări şi fără repercursiuni prea mari în partid și înţară, 
schimbarea prematură operată la direcția partidului. Burghezia era prea 
mult legată de memoria lui Ion Brătianu-tatăl, pentru a putea face 
vre-o obiecțiune la pretențiunile de șef ale lui Ion- Brătianu-fiul. 


Dar a venit -războiul european, și cu el războiul naţional al ro-. 


mânilor, care s'a încheiat cu realizarea aproape integrală, a tuturor 
aspiraiunilor lor teritoriale, politice şi sociale. Țara sa mărit apro- 
piindu- și elemente etnice modificate în structura lor morală, secoli şi 
ani` îndelungatți, de puternice influențe culturale streine. Reformele po- 
` litice şi sociale, necesitate de împrejurări, au prăbușit sau au fărămiţat 
clase puternice, pentru a ridica la suprafață condiţiunile de  desvol= 
tare a unor noui clase. O burghezie proaspătă şi tânără, s'a înălțat ver- 
tiginos din ruinele vechei clase stăpânitoare. 
Slăbiciunea acestei proaspete burghezii și viţiul iniţial de care 
tânigște, sa văzut însă, de îndată ce a fost chemată să joace un 
rol închegarea noului "Stat român. Ea ma fost nici destul de pre- 
gătită, nici destut de aptă ca să se ramifice cu repreziciunea trebuin- 
cioasă peste tot întinsul provinciilor noui, așa că, teama exprimată 
e Nicolae Filipescu, subt ironia mușcătoare: „Liberalii vor pune Ar- 
dealul .pe acțiuni“, nu s'a adeverit întemeiată. De aci o enormă scă- 
dere de ai A a partidului liberal, în ochii și în conștiința terito- 
riilor noui u e oare semnificativ, și nu e o întărire a- afirmaţiunii 
noastre, faptul că, cu toate silinţele şi presiunile făcute, liberalii n'au 
reuşit să-şi apropie nici un om de seamă din Ardeal? 
Tot așa și în Basarabia, căci dl Inculeţ, trecut recent la liberali, 

Sl singurul basarabean care a aprobat și a urmat această trecere 
, din nefericire, tot așa şi în Bucovina. 

Această insuficiență a partidului liberal, care Pa pus în imposibili- 
tate să domine -financiarmente şi economiceşte provinciile noui, este 
încă una din cauzele cari au provocat criza hotăritoare prin care trece 
astăzi. 

Dar mai este una: e slăbiciunea de guvernare, 

Acum un an, când liberalii au luat puterea, toţi oamenii conștienți 
și întreaga opoziție, răspunzând ecoului general al opiniei publice, 
erau terorizați de ideea că, printro guvernare pe care vor reuși so 
realizeze superioară, liberalii se vor împlânta din nou la cârmă și vó 
sfârși prin a-și supune pentru timp îndelungat țara. N'a trecut insat 
nici un an, şi chestiunea succesiunii liberalilor se pune cu din ce în 
ce mai multă insistenţă. In ce ne privește, repetăm că nu luăm lucrurile 
în tragic, și nici nu cultivăm senzaționalul. Partidul liberal a adus pe 
vremuri reale . servicii țării. Nu credem ca el să dispară, dată fiind 
„mai ales, structura și „compoziția lui. Dar,trebue să se transforme. 

Se. vorbește (și în 1919, la Paris, în timpul Conferinţei, s'a vorbit . 
aceasta), că di Brătianu, voind să treacă încă din viață în Istorie, in- 
tenționează să se retragă de la şefia partidului,. pentru a facilita în 
acelaș timp transformarea mult dorită. Nu știm întru cât este adevărat 
„svonul acesta, și întrucât poate fi de crezut ca un om relativ tânăr 
-să se dedice așa de timpuriu exclusiv memoriilor; ceea ce știm însă, 
e că nu d. lon Brătianu e piedica cea mare a transformării partidului 
liberal. Piedica e aiurea, e în persoana d-lui Vintilă Brătianu, repre- 
zentantul cel mai tipic al plutocraţiei, economistul detestat dar urmat 
orbește, al partidului. Retrăgându-se d-sa, partidul va avea de câștigat, 
întradevăr, și-și va găsi atunci calea pentru o transformare salutară. 
“Cu atât mai “mult aceasta, cu cât criza prin care trece partidul liberal, 
coincide cu altă criza şi mai gravă; criza generală economică pe care 
o traversează ţara românească. Am fost dominați până azi de un 
sistem economic care trebue să recunoaștem că a dat faliment. Acest 
sistem este preconizat de dl Vintilă Brătianu şi concretizat în celebra 
formulă: „Prin noi înşine.“ 

Ei bine, vom pieri prin noi înșine, cu ţară cu tot. 


* 
*% x 


Nu, credem că e oportun să insistăm prea mult asupra schithbă- 
rilor ce ar trebui să intervie în politica noastra economică. Ne măr- 
ginim să apăsăm asupra faptului, că privim cu mare interes și credem 
că așa ar trebui să privească și lumea noastră. politică, această crizę 
a partidului liberal, pe care 0 recomandăm „meditațiunilor opiniei 
publice românești, cu speranța că efortul spiritual nu-i va fi de prisos; 
în orice caz, atragem luarea aminte a celerlalte partide politice asupra 
ei, cu convincțiunea fermă că vor avea multe de învățat ostenindu-se 
„50 aprofundeze. cu pricepere și sinceritate. 

I. JOLDEA RĂDULESCU 

O pagină de istorie contemporană 
l — Drama dela Atena — 


Drama, dela Atena, care a impresionat atât de adânc Europa în- 
treagă, nu e cuprinsă numai în fapta brutală desfăşurată cu acest pri- 
lej; executarea foștilor miniștri din guvernul Gunaris na însemnat 
decât un capitol final din ura oarbă a unui popor lovit de umilința 
înfrângerei și de cruzimea desnădejdei. Sfârșitul a fost însă tragic, și 

Knerita să fie cunoscut în toate amănuntele lui înduioșătoare. E o pa- 
gină de istorie, contemporană, țesută din firul roșu ale unei răzbunări 
stropite cu sânge. E povestea mişcătoare a unor oameni cari au știut 
să moară... 

Foştii miniștri, cari făceau parte din pătura cea mai aleasă a 
Greciei, au fost trimişi spre judecată în faţa unui Tribuna! revoluționar, ` 
alcătuit în cea mai mare parte din ofițeri cari nu știuseră să-și facă 
datoria pe front, și cari își luaseră dreptul de a trage la răspundere 
pe foştii lor conducători. Procesul a fost însă ridicol în asprimea. lui 
neîndurată. Onoarea și vieața acuzaților erau niște -simple jucării în 
fața acestor judecători porniţi, incapabili de a avea o concepțiune 
despre justiţie și echitate. Covârşitoarea superioritate intelectuală a vic- 
timelor asupra 'acuzatorilor lor făcea 'ca cei dintâi să nu aibă nici Q 
iluzie în ceeace priveşte soartea lor. Liniștiţi şi cu cel mai desăvârşit 
sânge rece suportau, fără să se plângă, mizeria și murdăria închisorei, şi 
frigul pătrunzător din celula podită cu piatră umedă, pe care dormeau. 

Procesul se ținea în sala de ședință a Parlamentului, dela 9 
dimineaţa până la prânz și dela 2 după amiazi, până seara târziu. In 
ora. când acuzaţii mâncau, rudele lor aveau voe să-i viziteze.  Soţiile 
și copiii acestor nenorociți nu trăiau, douăzecişipatru de ceasuri, decât 
pentru clipa aceasta când puteau revedea pe acela care tocmai atunci 
își aduna toate, puterile pentru a nu arăta desperarea sufletului lor și, 
mortala groază care-i stăpânea. Așa. au trăit aceşti încarceraţi ai vin- 
dictei politice, dela 6'Noembrie până la 25 Noembrie. Procesul se 
desfăşura ca un film criminal înscenat de mai 'nainte. 

Pledoaria lui Stratos a fost un cap de operă de elocvență și de 
clară expunere a faptelor, pentru apărarea guvernului încriminat. Ju- 
decătorii erau însă impasibili. In fața tuturor dovezilor și documente- 
lor ce li se arătau, nu găseau altceva mai bun de făcut decât să glu- 

 „pească Şi să insulte. Lupta continua cu sila di inegală. Armele 


Primim această scrisoare din Atena, din partea unui distins fruntaş politic 
al Greciei, al cărui nume, pentru motive lesne de înțeles, îl vom trece subt tăcere; 
scrisoarea ne-a parvenit cu o întârziere de trei luni, pricinuită desigur şi de mo- 
dul de funcționare al poștei noastre, dar mai ales de Supravegherea cenzurei 
greceşti. O publicăm aci, pentru partea omenească a unui asemenea document sån- 
geros, fără ca prin aceasta să angajăm părerile revistei noastre în ceeace privește 
Situaţia din Grecia, pe care o vedem încă nelămurită. — aŢ N 

nu erau aceleași. Davăecă au vorbit advocaţii apărărei, mereu între- 
rupți, și abia ascultați. Gunaris nu mai venea la proces de opt zile, 
fiind bolnav de tifos. Toată acuzația împotriva lui a fost făcută în 
lipsă, şi nu sa ținut seamă că nu-i era cu putință să fie de faţă și 
să se apere. In sfârșit, Luni 27 Noembrie sa știut că sentința va fi 
dată a doua zi. „Suntem pierduţi, spuneau acuzaţii, căci am putut 
vedea ce jadecitoñ avem înaintea noastră.“ Spre dimineață, desba- 
terile se terminaseră. S'a ordonat golirea lojelor și a tribunelor, și sa 
cetit sentința: condamnarea la moarte. 

Osândiţii s'au ridicat apoi, liniștiți, şi au fost duși la închisoarea 
Averoff. Rudele şi prietenii lor, cari bănuiau, dar nu ştiau exact ceeace 
„se hotărâse, erau într'o stare de neinchipuit. Nebuni de durere, după! 
ce au aflat adevărul, au început să bată la porţile tuturor legaţiilor 
streine, pentru a cere ajutor. O parte din ei au fost înconjurați ca 
într'o celulă, de teamă ca nu cumva intervenţia lor să deștepte sim- 
patia populară, și astfel, mulțimea să intervină pentru eliberarea con- 
damnaților. 

La ora 7 dimineața, ‘aceștia din urmă au fost transportaţi dela 
Cameră la închisoarea Averofi; peste două ceasuri li sa citit sentinţa, 
iar la “ora 10, a fost chemat preotul care i-a spovedit, le-a citit sfânta 
slujbă a morilor, şi i-a împărtășit cu sfintele Taine. Nimeni ma fost 
“primit să asiste la această ultimă ceremonie. O parte din familiile 
condamnaților, se găsea însă strânsă într'o odaie de-alături, de unde 
auzea cum un ofițer telefona, comandând pentru ora 11 dimineața 
„camioanele — brancarde destinate să transporte cadavrele celor cari 
stăteau îngenunchiaţi încă, sărutând crucea pe care a pătimit fiul lui 
Dumnezeu. 

Apoi, urmă ultima îmbrăţișare a celor iubiţi. Bătrânul Protopadadakis, 
în etate de 66 ani se plimba singur și calm de- -alungul coridorului. 
El avusese curajul de a-şi lua rămas bun dela nevasta și dela copiii 
lui (un băiat de 16 ani și o fată de 18 ani) și de-a-i “trimite acasă 
înainte de venirea preotului. Gunaris umbla de asemeni încet, în sus 
și în jos, de-alungul sălei friguroase. Ridicat în toată înălțimea staturei 

sale svelte, părea ca o umbră, iar paloarea feței sale, pricinuită de 
boala care-l chinuia, dădea înfăţișărei sale o distincţie şi mai emoţio- 
nantă. In dimineaţa aceea, o ceată de soldaţi se repeziseră la clinică, “ 
unde el zăcea de-o săptămână, bolnav de febră tifoidă, și voiră 
să-l tragă jos din pat. Medicii, indignaţi, se împotriviră, zicând: — 
„li e aşa de rău, încât până seara poate să moară. Are peste 40 de 
grade febră.“ Soldații însă, amenințau. Atunci Gunaris le spuse: — 
„Nu vă agitați, viu imediat, Știu unde voiți să mă duceţi.“ Apoi, unui 
doctor din preajma sa: — „Fă- -mi te rog o injecție cât de tare, ca săr. 
prind puteri. Nu vreau să tremur de slăbiciune, și aceștia să creadă 
că tremur de frică!“ Theotokis, un bărbat încă tânăr, de 42 ani, foarte 
inteligent şi cult, strângea mâinile iubitei sale neveste, vorbindu-i încet. 
La un moment dat, cu un surâs blând spuse: „Uită-te bine la noi, 
Elena, căci mai să mai întâlneşti niciodată, la un loc, oameni atât de 
cinstiţi, Baltazzi, ministrul de externe, un om deo cultură 

vastă, un spirit delicat și o minte pătrunzătoare, privea PA cu o 
resemnare stoică. EJ fusese prins cu o lună mai târziu decât tovarăşii 
săi, deoarece locuia la ţară, la un prieten de-al lui. Cu toate posibi- 
lităţile de evadare pe cari le avea, el na primit însă ideea de a fugi, 
şi, din spirit de solidaritate, sa prezentat în fața judecăţei. Acest 
lucru îl făcea să zică, râzând — „Eu sunt aici, între voi, ca un vo- 
luntar, eu merg la moarte de bună voie.“ -— Calmul lui nu-l pă- 
răseaă un singur moment. Vorbi vreme îndelungată cu. cei doi fii ai 
lui, unui de 28, celalt de 24 ani, dându-le sfaturi pentru purtarea lor 
în "viaţă. Nevestei lui, pe care o adora, îi zise: „Eu plec, dar sufletul 
„meu rămâne pururi lângă voi.“ Toate acestea.fără o lacrimă, aproape 

-W fără tristețe, cu liniștea celor cari au evadat din cercul strâmt al 
emoțiunilor omenești. Avea puterea-să mai și' glumească, și la Un mo- 
ment dat a zis: „Dacă war. fi atât de tragic, “totul ar fi de râs... 

Dar iată că bătu ora 11, şi clopotul sună de plecare. Toţi se 
ridicară, luându-și încă odată rămas bun dela ai lor. Copiii lui Stratos, 
un băiat şi e fetiță de vreo 12—14 ani, se aruncaseră de gâtul tatălui 
lor și nu voiau să-l lase. Toţi şase sau îndreptat spre scară. Gunaris 
mergea în frunte, ținându-se 'de balustradă. Ceilalţi îl urmau. ln timp 
ce .se coborau, spuse cu glas tare: „Și totuș, suntem oameni cinstiţi!“ 

Afară aşteptau camioanele cari i-au condus la locul de execuție. . 
Era pe platoul Gordis, în dosul Sanajoriului de tuberculoşi. (Locul ` 
unde condamnaţii au fost împușcați era proprietatea lui Stratos.) Nici 
acolo, curajul nu părăsi pe: nici unui dintre ei. S'au aşezat: singuri, în - 
rând. Gunaris puțin sprijinit de vecinul lui, din cauza slăbiciunei. The- 
otokis 'şi Stratos cu ţigara în gură, glumind. Baltazzi îşi curăța mo- 
noclul, atent, cu un gest care-i era obișnuit. Generalul Hadjanestis, 
fostul comandant al trupelor din Asia mică îşi rupse singur epoleții, 
și luând chipiul îl aruncă în faţa plutonului de. execuţie, care era des- 
fășurat la şase pași, strigând: „Nam decât un regret, acela de a fi 

fost vreodată comandantul unor astfel de soldaţi ca voi.‘ 

Urmă apoi o detunătură, şi corpurile: neînsufleţite ale acestor eroi 
moderni, se rostogoliră la pământ. 


x * 
Æ 


Familiile înştiința ate găsiră trupurile însângerate și calde încă, 
întro biserică din cuprinsul cimitirului. Porţile au fost ţinute închise 
toată ziua de teama unor manifestații și s'a dat ordin ca ceremonia: 
înmormântărei să fie terminată până la ora 3 după amiazi. 

Așa s'au sfârșit acești oameni, asupra cărora a căzut zarul negru 

Val morţei pentru a ispăși nenorocirea țărei lor, pe care, fără indoială, 
au iubit-o toți în- fundul sufletelor. Altă judecată decât aceea a unui 
Tribunal marţial improvizat, judecata posterităței, va arăta partea lor 
de vină în dezastrul militar din Asia mică. Uciderea lor rămâne însă 


un episod urât, însemnat cu degradanta pecete a crimei. 
X. Y. 

Incurcătura orientală 
— In fața rebeliunei kemaliste — 


— „Primejdia cea mare a zilei de mâine, stă în faptul că neînţele- 
gerile dintre aliaţi, au făcut din turci arbitrii păcii sau ai războiului.“ 
` Astfel vedeam noi problema orientală, în primele zile ale Conferinţei 
dela Lausanne. 

“In ceasul în care Lordul Curzon lua calea Londrei, iar Ismet 
Pașa, întruntând zăpezile României, mergea spre Angora, nicio îndoială nu 
mai putea rămâne, nici celor mai optimişti, asupra acestei primejdii. 
Impotriva tuturor încercărilor delegaților Franței, şi sfaturilor de mo- 
derațiune ale trimişilor tuturor țărilor europene, în ciuda tuturor con- 
cesiunilor pe cari Anglia consimţea să le facă, reprezentanţii Turciei 
au luat asupra lor răspunderea rupturii, respingând pacea mai mult 
decât onorabilă, ce li se oferea. 

Era fatal ca Ismet Pașa să facă o operă sterilă: cu ochii țintiți 
"asupra Angorei, nu se putea da noi așezări orientului Europei, în care ` 
Turcia, a doua zi după o înfrângere meritată şi dreaptă, reintra pe 
poarta mică a unei victorii ieftine și neaşteptate. 

Solul Angorei sa reîntors astfel în capitala provizotie a Turciei 
reînviate, de unde crede să poată lua noi puteri și noi îndrumări 
pentru înfăptuiri mai bune decât cele de până acum. Ismet Pașa însă - 
se înșeală.: Dacă îşi închipue, că asemeni eroului din mitologie, care 
în lupta lui, de câteori atingea pământul, lua un avânt binefăcător din 
harul maicii sale, îi va ajunge. să calce pragul Angorei spre a câștiga 
noi sorți de izbândă, este foârte departe de adevăr. E 

Angora e în Asia, și Asia are Mpa e taine iar vraja ei de - 


$ % 
* 


Politica internațională e un torent într'o necontenită mișcare. Ea 
înseamnă în mersul ei înainte câteva clipe de oprire, din răgazul c că- 

rora putem. încerca a arunca o privire înspre trecutul apropiat, 
pentru a desluşi rostul marilor evenimente. Conferinţa păcii orientale 
a ajuns la un punct mort; este o clipă de oprire care ne îngăduie să 
cerem faptelor deslușirea pe care "ne-o datoresc. 

„De ce sa ajuns oare la Lausanne, la cotitura aceasta primej- 
dioasă, care poate din nou să ne ducă pe calea războiului? | 

Fiecare delegaţiune a adus cu ea povara preocupărilor şi inte- 
reselor personale, amintirea discordiilor trecute, teama rivalităţiloi 
prezente, primejdia evenimentelor viitoare. A lipsit o tendinţă comună 
de armonizare. și de înțelegere; marile puteri aliate chiar, cu ochii 
4intiți asupra apusului, făceau din rezolvirea problemei orientale de 
“multe ori, un instrument de presiune pentru politica occidentală. A 
domnit tot timpul „o stăruitoare tendință de echilibristică şi de com- 
pensaţiuni: între Ruhr și Mossul, Lausanne era așezatăla mijlocul dru- 
mului care, lega cei -doi poli ai politicei - europene, fiind de fapt 
barometrul care înregistra toate curentele și toate furtunile. 

Lausanne se găsea însă și la o altă răscruce. La răscrucea aceea 
se întâlneau, după atâta timp, cei doi mari adversari, de ieri și de 
totdeauna: Rusia și Anglia — Țarismul dispăruse, și cu el se scu- 
fundase în nean marea concepțiune politică a lui “Petru cel Mare, 
Așa se părea cel puţin. — In subconștientul delegaților Sovietelot, 
ideia trăia însă. Deocamdată Rusia nu mai putea aspira la o domina- 
țiune asupra Strâmtorilor şi asupra Mării Negre. Infăptuirile politice 
sunt. însă trecătoare, şi o “criză fie ea chiar de o jumătate de veac, 
nu poate fi hotărâtoare pentru evoluția unui popor, mai ales când | 
„acel popor este poporul rusesc. Presiunea Rusiei spre apus şi spre 

Mediterana era deocamdată oprită, mai mult chiar, împinsă înapoi. 
Aceasta nu însemna însă că istoria își rostise ultimul cuvânt. - Viitorul 
păstra ascunsă taina zilei de mâine. Și astfel am văzut pe Cicerin 
apărând cu căldură drepturile Turciei asupra Mării Negre și asupra 
porţilor ei. Ceiace nici Ismet Pașa nu îndrăznise să ceară, delegatul 
Sovietelor pretindea. cu aprindere pentru Turcia aliată şi prietenă, 
Pentru el, Marea Neagră trebuia să fie a riveranilor şi numai a lor, 
iar porțile ei să fie lăsate în seama excluzivă a Turcilor readuși la 
Constantinopol și la Strâmtori. 

Europa însă a pătruns înţelesul acestei politici, la umbra căreia 
Rusia căuta să- Și asigure viitoarea dominațiune asupra mărei, care 
trebuia să fie un lac rusesc. Intre două rele, Sovietele au ales pe cel 
mai mic. Intre eventualitatea stăpânirii internaționale a Strâmtorilor, 
care deplasând jocul forțelor din Marea Neagră, avea să puie oricând ` 
Rusia în fața flotelor occidentului, şi între aceia“a trecerii lor în com- 
plecta stăpânirea Turciei, cu multă dreptate Sovietele au ales pė aceasta 
din urmă. 

; Rusia a crezut că va putea rămâne singură în Marea Neagră, spre 
a urma o politică de hegemonie și de expânsiune întreruptă de acci- 
dentul unei revoluții. Ea însă nu a reușit. In mod hotărît sa ridicat 
în calea ei puterea Angliei care a înţeles uşor primejdia. Alături de 
ea, România a rostit la Lausanne, un cuvânt înţelept şi prevăzător, 

„Care avea să asigure un echilibru de forțe absolut necesar desvoltării 
noastre politice și economice. . 


* x 
* 


l Cei cari vor studia mâine, aspectele felurite ale conferinței dela 
Lausanne, vor avea de răspuns unei interesante probleme psichologice. 


Această problemă psichologică ne-o prezintă atitudinea complexă a . 


delegațiunei turcești, și în special a şefului ei. General învingător, 


-întrun război atât de uşor, Ismet Pașa s'a văzut deodată, în fruntea 


armatei lui de strânsură, ajuns la porțile Constantinopolului. Marile 
surprize produc mari desechilibruri. Cei” cari în ajun, se temeau de 
ameninţarea trupelor grecești asupra Angorei, și cu resemnare așteptau 
ceasul’ din urmă, prin minunea celei mai neauzite defecţiuni totale a 
vreunei armate adversare, aproape fără să înțeieagă cum; s'au prefăcut 
în cei mai glorioși învingători., 

Dar nu numai turcii, ci Europa toată a fost cuprinsă ie uimire. 
Şi atunci Europa, în vâltoarea momentului, a cedat împrejurărilor. 
Primului act de slăbiciune, i-a urmat curând un al doilea și un altrei- 
lea, pânăce sa ajuns ra o sistematică capitulare a apusului în faţa 
rebeliunei kemaliste. Nimic nu a rezistat Angorei: chiar Marea Brita- 
nie sa plecat o clipă în fața învingătorului, lăsând de fapt, să i se 
zmulgă stăpânirea efectivă a Constantinopolului, unde, în fața soldați- 
lor Angliei, Refet Pașa lua aerul unui dictator. 


Armistițiul dela Mudania, semnat astfel! în ceasul când dezorien- 


tarea încă stăpânea popoarele și guvernanţii lor, a însemnat consfin- 
ţirea acestei. biruinţe a Turciei asupra Europei întregi. 

Era greu,. ca în fața unor asemenea înfăptuiri neașteptate, cei 
dela Angora să păstreze simțul proporțiilor și al realităţilor. Kemal, 
Ismet,‘ și apoi toată mulţimea aceia împrovizată spre å constitui adu- 
narea dela Angora, au început să creâdă că zilele de glorie ale Isla- 
mului au reînviat. 

Când conferința dela Lausanne, a strâns pe trimişii puterilor la- 
olaltă, intervénise însă un fapt nou: în marile capitale ale, apusului 
ultimele evenimente luau înțelesul pe care trebuiau să-l aibă. Legenda 
dispărea, și realitatea apărea brutală și necruțătoare. — Turcia câști- 
gase ușor o luptă militară, şi mai uşor risca o luptă diplomatică la 
Mudania. Ceiace se cedase era irevocabil cedat: trebuia, cel puţin, 
asigurate pe viitor drepturile pe cari puterile și cetățenii Europei le 
aveau în imperiul turcesc, de atâta timp. Chestiune de demnitate 
şi de prestigiu. Europa nu putea și nu trebuia să cedeze mai mult. 


Ismet Pașa a adus însă la Lausanne psihologia specială a unui 


învingător, care stă de vorbă în virtutea drepturilor victoriei: pentru 
el războiul cef mare nu fusese, o Turcie învinsă nu mai exisfa de 
mult ; istoria începea: dela Angora, şi primul ei act a fost armistițiul 
dela 'Mudania : armistitiul dela Mudros trecuse de mult în lumea uitării. 

Atitudinea aceasta mai avea însă şi un alt mobil psichologic. Şeful 

delegaţiunei turceşti nu era un plenipotenţiar în adevăratul înţeles al 
p cuvântului. Nici spiritul, dar nici voința lui nu erau libere. 

Dacă cugetarea lui Ismet Pașa; era toată pătrunsă de dogħa for- 
ței și a victoriei kemaliste, voiriţa lui era legată de autoritatea tira- 
nică aproape a marei. adunări dela Angora. 

Intre tunuri și baionete, armata a improvizat o adunare legiui- 
toare: un general a compus un guvern şi guvernul a compus o Cameră. 
In. mod fatal, o omenire atât de înapoiată, ca lumea Asiei în împre- 
jurări atât de specifice, a făcut: din „acel parlament oglinda fidelă a 
Turciei kemaliste, așa cum este ea „azi. Și astfel, şovinizm și fanatizm, 
concepţie fatalistă și complectă ignoranță a lumei, au dat caracterul 

į haotic acelei primitive ficțiuni parląmentare. 

Haosul acesta sa resimţit tot timpul la Lausanne. Cu ochii tințiți 
asupra Angorei, Ismet Pașă nu- îndrăznea să facă nici o con- ` 
cesiune realității, de teama de a apărea ca un slab apărător al Turciei 


în fata guvernanților ei. EA 
* “x | Pad 
-O R , 


Mulţi speră că Europa nu şi-a spus încă ultimul cuvânt în des- 
legarea problemei orientale. Pacea: deocamdată îndepărtată ; aceasta 
uu înseamnă însă, că a sunat ceasul când armiele sunt chemate iar a 
decide viitorul lumii. 

La Smyrna, psichologia bolnavă a Angorei . a reuşit a doua zi după 
eşecul conferinței să refacă legătura de. solidaritate între aliaţi. In faţa 
amenințării turcești, Înțelegerea a răspuns mai unitară ca ori când. 

Poate că în ceasul din urmă Angora va înțelege acest adevăr. 
La Ruhr în desfășunarea uriașului duel franco-german, se afirmă vo- 

` ința hotărită a adevăraţilor învingători, de a apăra cu orice preţ vic- 
toria. — In Orient victoria primejduită o clipă, nu va găsi oare aceeaș 
puternică voință peste care nimic și nimeni nu. vor putea trece? : 

Criza cea mare de sigur, nu.a trecut încă. — Rebeliunea ger- | 
mană deocamdată e stăpânită de încordarea de fier a Franței. Rebe- 
liunea kemalistă va avea în curând probabil aceiaşi soartă. Dacă sa 
întârziat “cu soluționarea ei, cauza stă poate în faptul că unii au gândit: 
„Qwelle ne: meritait ni cet excăs -d'honneur, ni cet excès d'indignite!“. 


e 


Paris, 25 Februarie 1923. kea | - VINTILĂ PETALA 

Viaţa literară 
Cărţile noui 


— „Revoluţia rusă, de Leon Donici — 


Un sinistru şi nesfârșit haos, de-asupra căruia crește mereu un 
îngrijitor semn de întrebare, — iată ceeace este, pentru noi, Rusia de 
astăzi. Puținele ştiri culese de câțiva îndrăsneți călători europeni pe 
drumurile Republicei sovietelor, au scăpăraţ prea puţină lumină, pentru 
a proiecta adevărul limpede, în toată goliciunea lui. 

Dar, nu numai actualitatea rămâne o taină nedeslegată încă, în 
viața uriașului prăbușit atât de tragic; evenimentele! înșile sau pră- 
vălit prea repede, începând din vara anului 1917: și până la înstăpâ- 
nirea regimului bolşevic, ca să aşteptăm de pe acum o istorie fidelă: 
a acestor pagini sângeroase de nebunie și măcel. Nici faptele petre- 
cute nu pot fi prinse încă întrun larg cadru de obiectivitate, — căci 
nu ne vom duce 'de pildă, să ne informăm din memoriile lui Leon 
Trotzky, publicate de curând în volum, — şi nici psihologia învolbu- 
rată a poporului rusesc din zilele acelea, nu poate fi descifrată dela 
un post de observație atât de apropiat. Istoriograful de mâine vă avea 
la îndemână desigur şi isvoarele, și calmul trebuincios, pentru a fixa 
limitele exacte ale întregei epoce de după detronarea Romanovilor, şi 
pentru a lămuri cauzele reale cari au făcut posibilă „dictatura pro- 
letariatului“, întro țară atât de puțin pregătită chiar pentru o revo- 
luție burgheză. 

Aceste adevăruri le mărturiseşte şi d. Leon Donici, atunci când 
îşi recomandă cartea sa despre Revoluția rusă cu “acest „motto“ de 
sinceritate: — „Poate nu-s obiectiv în aceste pagini, dar nimeni nu 
poate vorbi obiectiv despre cele petrecute şi trăite“. D. Leon Donici 
a fost însă de față la desfăşurarea tragicului film, sa văzut, a trăit şi 
a suferit“ şi ma putut rezista tentației literare de a însufleți în scris 
observaţiile şi emoțiile sale. Subt unghiul acesta, vom apreciă. și noi 
cele peste 200 de pagini, prezentate cetitorilor în simbolica lor co- 

pertă roșie. 
| Numele d-lui Leon Donici sa impus de vre-o trei ani încoace, 
printr'o asiduă și aleasă colaborare la aproape toate revistele noastre 
de frunte. Alipirea Basarabiei, printre alte multe, adaosuri, ne-a re- 
zervat și darul unui scriitor de real talent, din al cărui scris românesc, 


cu o sintaxă încă stângace, se desprinde o interesantă individualitate y 


şi un spirit profund umanitar. D. Leon Donici, — urmaș al acelei fa- 
milii moldovenești care a mai ilustrat literatura noastră veche, — is- 
butise să-și creeze încă dinainte de război un frumos renume la Pe- 
trograd, unde câștigase un loc de seamă la diferite publicaţii perio- 
dice importante. 

` ln această calitate, autorul Revoluției ruse a avut ocazia să cu- 

noască pe cei mai mulți dintre fruntaşii politici ai Rusiei, urmărind 
'zi cu zi, în vălmășagul unor îndeletniciri ziaristice, toate convulsiunile 
prin cari a trecut „Colosul cu picioarele de lut“, EI ne înfăţişează, 
" întradevăr, în culori foarte pitoreşti, utilizând cu o deosebită price- 
pere anecdota și amănuntele de decor, o serie de capi ai partidelor 
- cari au pregătit sau numai au exploatat revoluția din 1917. Caracte- 
rizarea este totdeauna vie, subliniată de scurte și sugestive incidente, 
cari o lămuresc și o ilustrează admirabil. Astfel defilează pe dinaintea 
noastră toate aceste figuri : iată pe președintele ultimei Dume, Rod- 
zianko, grav și plin de scrupule, iată pe impetuosul Purişchievici Cu 
limbajul său mai mult decât original, iată pe „învățătorul“ Plehanov 
q bătrânul revoluționar, pe care ‘discipolii săi îl socotesc acum prea 
„moderat“, iată și pe sărmanul țar Nicolaie, — colonelul Romanov, — 
mic şi lipsit de voinţă, alergând dela o gară la alta în trenul impe- 
rial, ca o fantomă, în ajunul abdicărei sale... 
D. Leon Donici ține să spună că revoluţia a fost făcută de gar- 
nizoana din Petrograd, iar nu de socialiști, și cu atât mai puţin de 
„bolşevici“, cari erau atunci la adăpost, dincolo de frontieră. Valul 
„nebuniei roşii a cuprins însă, în curând, toată Rusia, și câștigul eli- 
berărei de subt jugul țarist a fost înecat în orgia unui "pacifism laş și . 
în desfrâul unei complecte anarhii. D. Donici reproduce scene și în- 
tâmplări, culese din volbura acelor momente de nesiguranță și zăpă- 
ceală, reușind să închege, din bucăţi disparate, o icoană elocventă a 
chipului cum s'a desfășurat prăbușirea. Ca o enormă stâncă de granit, 
Revoluţia, odată urnită din loc, s'a rostogolit până în. prăpastie. S'ar 
părea că principalul vinovat de această întorsătură a lucrurilor a fost 
cunoscutul Kerenski, pe care autorul Revoluției ruse îl zugrăvește ca 
„pe un om lipsit de seriozitate și cu puteri prea modeste, pentru-a .. 
putea stăvili puhoiul de patimi deslănțuite. „Napoleonul fără un sfert 
de oră“, cum fusese botezat pl Și Kerenski, alerga după popularitate 
pela toate răspântiile, ținea discursuri peste discursuri, goale de orice 
înţeles, încuraja desorganizarea armatei rusești, nu găsea nici un gest 
energic față de urzelite bolșevice, şi mai ales, mavea nici un plan ho- 
tărât de acțiune. D. Donici îl caracterizează astfel : „Cred că în- 
treaga tragedie a Rusiei se datorește lui Kerenski, ale cărui mâini 
erau prea slabe pentru cârma grea a unui mare Stat. Unde trebuia 
un titan, stătea un copil. Kerenski e fiul revoluţiei, un fiu recoman- 
dându-și foarte rău pe mama sa. Dânsul dorea puterea, dar luânduo 
ma știut ce să facă cu ea“ 
D. Leon Donici nu-și “mărturiseşte nicăeri credințele sale politice, 
Cine știe, poate nici nu Pau pasionat cândva, vreunele. Insemnările 
sale sunt ale unui scriitor, deprins să scormonească în mizeriile umane, 
și ale unui: intelectual, care protestează împotriva oricărei intoleranţe 
— dar mai cu seamă împotriva aceleia a ignoranței brutale. 
Revolufia rusă merită cu „prisosință să fie citită: şi pentru pa- 
ginele interesante pe cari le cuprinde, și pentru personalitatea aleasă . 


pe care o desvăluiește. 
al. a. h, 

GAZETA RIMATĂ 


| Doliul Băncei Agrare 


Toţi directorii dela „Banca Agrară, 
din Cluj au demisionat. 
: © ZIARELE. 


O, să-mi dai voie să te. plâng Ă 
Sârmană văduvă cernită, l g 
Atât de-adânc, și greu lovită... 

Destinul tău a fost nătâng, 

(Ca toate relele terestre). 

„Căci ghinionista-ți căsnicie, 

le-a aruncat în sărăcie, 

Abandonată, fără zestre, 

De par'că te-au călcat vandalii, 

Lăsându-ți, unică speranță, 

O groaznică mezalianță: 

Să te cununi cu liberalii... 


Dar fuse altfel altădată, 
Când huzureai can paradis, 
Când ori și ce ţi-era permis, 
Și când erai privilegiată. 
Mergea menajul excelent, 

Căci se 'ntreceau în adoraţie 
Consiliul tău de-administrație 
Cu 'ntreg Consiliul dirigent; 
Era atunci belșug în 'țară, 
Coroane multe, mai ales, 

Dar azi, din toate, te-ai: ales 
Doar cu-o coroană mortuară. 
In casă nu mai ai o rublă 
Deși lucrași, — (era fatal!) — 
Cași partidul naţional, . . 

In „contabilitate dublă“. . 

lar dacă soarta ta e tristă, 

Și wai pe nimeni în pețit, . 
Pricina e că te-ai pripit, +. 
Și prea ai fost... regionalistă ! 
Acuma iată-te săracă, 

Insă regretu-i prea târziu. . 
Te-ai dat pe mâna lui. Maniu, 
Și wa putut nimic să-ţi facă. 
Tot întrebă pe cei „o sută“, .. 

Uitând că ţie fi-se 'nfundă, 
Șin loc să prosperezi, fecundă, 
Te prăvăleşti înspre. bancrută! 
Iar directorii ce plecară, 

Nu fi-au lăsat nimic în ladă - 
Căci veșnic fu “ntre ei o-stadă, 
(O sfadă pur financiară!) 

Al căsniciei tale lanţ, 
-De două ori funebru fuse, 

Căci visurile tale-apuse 
Sfârşesc în cel mai trist bi-lanţ.» 


In Clujul, care iăr. pulsează 
De viață, căci e primăvară, 
Tu ești o bancă, ;. solitară 
Pe care nimeni nu s'așează. 
Și-acum, când toate sunt sarene, 
O, văduvă neconsolată, 

Cu inima 'ndoliată, 

Eu viu cu gânduri chinuite, 
Și pe durerea ta plăpândă 
Cum se cuvine la morminte 
Depun o lacrimă fierbinte, — 


Și o depun, fără dobândă... 
ALECU FINANȚU 

INSEMNĂRI 


„Pactul“ dela Alba lulia. Oficiosul 
partidului național din Cluj a publicat 
deunăzi un lung și încâlcit prim-articol, 
inspirat de-a bună seama de d. Romul 
Boilă, specialistul în materie al comi- 
tetului de-o sută, prin care se afirmă 
incă odată nevoia de a se înfăptui 
imediat celebrele puncte din rezoluţia 
dela Alba-Iulia, protestându-se împo- 
triva faptului că acestea n'au fost tre- 
cute în proectul de Constituţie liberal. 

Articolul „Incă odată Alba Iulia“, 
care deschide paginele: acestui număr 
din Țara Noastră, fixează încă odată, 
şi credem în deajuns de clar, ce în- 
semnează pentru Statul român de as- 
tăzi marea adunare națională dela 1 
Decembrie: o solemnă manifestare na- 
țională a poporului de-aici pentru uni- 
rea cu România, și nici de cumo 
învoială contaciuală între cetăţenii ace- 
leeaş ţări pentru a fixa condiţiile unei 
viitoare convieţiuiri. 

Se' pare însă că partidul naţional 
Stăruiește în miopia iniţială 'soco- 
tind- și astăzi că a luat asupra sa 
misiunea de a realiza toate postula- 
tele formulate departe de mulțimeă 
însuflețită, în strâmta odaie a hote- 
lului „Ungaria“. Am văzut, pe vremea 
Consiliului dirigent, cum au înțeles 
conducătorii de atunci ai guvernului 
dela Sibiu, să realizeze propriile lor 
tăgăduieli. Mâine, dacă prin imposibil 
ei ar reveni la guvern, war face alt 
ceva, Dar,„pentrucă sunt în opoziţie, 
nu se dau în lături de-a susține re- 
forme pe cari nu le împărtășesc (ca 
dreptul femeilor de a îi alese în Par- 
lament) și revendicări imposibile (ca 
celebra guvernare a minorităţilor prin 
indivizi aleşi din sânul lor) — cerând 
ca ele să fie neapărat şi de urgență 
inscrise in Constituţie, ca o obligație 
a actului unirei. 

Lumea poate să aprecieze seriozi- 

tatea acestor matadori ai regionalis- 
mului, cari s'au deprins să bâjbâie 
dezorientaţi în toate părțile, pentruca 
în Schimb să stăruiască in greșelile 
săvârşite în trecut, cu o încăpățânare 
demnă de scopuri mai puţin vătămă- 
toare țărei. 


'„Keleti Ujság“ răspunde. Confrateţe 
nostru din Cluj, Keleti Ujság, se ocupă 
întrun antrefileu de articolul „Cons 
cepții minoritare“ apărut în numărul 
trecut al revistei noastre. Ne pare rău 
însă, că fie dintr'o rea interpretare, fie 
dintro infidelă tălmăcire a textului ro- 
mânesc, ziarul cu pricina ne face im- 
putări pe cari nu le pricepem. Nam 
cerut nici d-lui Paál Ârpâd, nici altora, 
o „autorizaţie“ care să legitimeze în- 
sărcinarea de a vorbi în chestiunile 
cari privesc minoritatea maghiară. 
Ceeace am cerut, nu numai d-sale, ci 
tuturor celor cari au, prin situaţia lor, 
calitatea de a aduce o lămurire a pro- 
blemei, a fost un răspuns limpede şi 
hotărât. D-nul Paál ne-a vorbit însă 
despre o „autonomie“ administrativă, 
politică şi culturală pe seama tuturor 
teritoriilor locuite de niinoritatea ma- 
ghiară, şi pe seama fiecărui individ în 
parte. Am spus că un asemenea po- 
stulat nebulos nu și-ar putea găsi loc 
nici în republica lui Plato. Acest lucru 
îl spunem și astăzi, adăugând numai 
că lipsa de argumente mar trebui să-i 
împiedice pe cei dela Keleti Ujság să 
fie ireproşabili în materie de bună 
cuviinţă. ' 


Moravuri electorale. Un scriită 
umorist culesese cândva, de prin ziare, 
câteva modèle de reportaje. diferite, 
amuzându-se pe socoteala nesfârşitelor 
variante în cari se înfăţişa acelaș fapt 
politic, văzut prin prisma „Convingeri- 
lor“ fiecăruia. Aşa se petrece în mo- 

mentul de faţă cu alegerea dela Ighiu, 
unde a fost ales, cu o însemnată ma- 
joritate de voturi, d-nul Petru Meteş, 
candidatul guvernului. E o îndeletni- 
cire interesantă să comparaţi cele două 
versiuni: întâi aceea a Patriei care, 
cântând în toate felurile aria „crimei 
naţionale şi a scandalului european“, 
afirmă cu toată seriozitatea că jan- 
darmii au tras cu arma asupra alegă- 
Zorilor, apoi aceea a ziarelor liberale, 
en susțin morțiş că tot poporul s'a 
at în brânci de dragoste pentru can- 
didatul guvernamental, ales ìn mijlo- 
cul unui entusiasm delirant. 

Poftim și descurcă-te in acest labi- 
rint de ştiri şi comentarii, cari se bat 
cap în cap! Îţi vine să feliciţi pe feri- 
ciţii candidaţi cărora li s'au respins 
candidaturile. . . 


Fascismul italo-maghiar. Şi această 
aberaţie și-a găsit intro vreme, şi nu 


demult, ecoul ei interesat în anumite . 


ziare dela noi, şi de peste graniţă; S'a 
vorbit chiar cu o suspectă stăruință 
despre anumite legături cari ar fi. exi- 
stând între mișcarea naţională din ita- 
lia, cu scopuri bine determinate de în- 
stăpânire a ordinei interioare, şi tur- 
bulenta agitaţie a „Ungurilor cari se 
deşteaptă“, cu lămurite tendinţe de 
agresiune față de vecini. Imaginaţia 
aprinsă a unor elemente minoritare 
dela noi, vedea de pe acum pe d-nul 
Mussolini alături cu amiralul Horthy, 
în drum pentru recucerirea Ardealului... 

Aflăm acum un amănunt interesant, 
pe care ni-l certifică o publicaţie se- 
rioasă, Prager Presse din Praga: fai- 
mosul aventurier Friederich, organiza- 
prul „fascismului“ maghiar, a cerut 
întradevăr să fie primit de d-nul Mus- 
solini, dar primul ministru italian i-a 
interzis formal să vină la Roma, de- 
clarând neted că Italia face ea însăș 
o politică pacifică şi nu înțelege să 
sprijinească o acțiune de aţâţare, cu 


obiective situate în afară de hotarele 
de azi ale Ungariei. 

Unele nădejdi nesăbuite vor trebui 
deci să înceteze, — și unele îngrijo- 
rări, asemenea. 


0... somaţie. Ziaristul de lege nouă 
Leonard Paukerow, care reprezintă -la 
Lupta d-lui Albert Honigman nobilele 
tradiţii naţionale ale lui Gheorghe Bariț, 
ne trimite prin poștă o scrisoare, cum 


„Sar zice un răspuns, la însemnările 


noastre în cari s'a vorbit de acest in- 
salubru personaj. Paukerowul, care a 
trăit totdeauna cam pe lângă lege, a 
fost inspirat de data aceasta să se pună 
subt adăpostul nu știm cărui paragraf 
din legea de presă maghiară, pentru a ne 
„obliga“ să-i publicăm în Țara Noas- 


. tră exerciţiile sale! de stil, cu parfu-" 
-mul lor special de şantaj grosolan. 


Bineînţeles, obrăzniciei care ni s'a 
adresat, i-am dat destinația cuvenită; 
autorului ei, îi dăm generosul sfat de 
a se adresa Justiţiei dacă își închipuie 
că Pam... calomniat. i 

Cât despre vorba cu bagajele, repe- 
tăm încă odată, că e bine, e foarte bine, 
să şi-le ţină pregătite. 


Conspirația tăcerei. Am relevat şi 
cu alt prilej atitudinea ciudată a unei 
bune părţi din presa noastră bucureş- 
teană faţă de incidentele dela Univer- 


" sitate. Acolo unde își avea locul o ati- 


tudine impăciuitoare și calmă, studen- 
țimea a întâmpinat din partea confra- 
ților noştri dela „cotidianele populare“ 
a nervozitate excesivă și o gălăgioasă 
dușmănie. Dacă revenim asupra acestor 
fapte, e că le socotim într'adevăr inte- 
resante. lată, de pildă, atitudinea cu 
totul semnificativă a ziarelor patronate 
de dnii Emil Honigman, Iacob Rosen- 
thal şi Brauer, față de măsurile luate 
împotriva mişcărei tineretului nostru 
universitar. Sau suprimat ziare stu- 
denţeşti, — dar vajnicii “apărători ai 

libertăţei scrisului, mau protestat. Stu- 
denţii aretaţi au declarat greva foamei, 
— dar. distinşii umanitarişti nu Sau 
înduioşat: Niciun cuvânt de apărare, 
nici un gest de compătimire... 

In schimb, ia aduceţi-vă aminte, te 
avalanşe de țipete s'a ridicat când, pe 
vremuri, s'a hotărât suspendarea ga- 
zetei comuniste Socialismul, a cărei 


propagandă era îndreptată împotriva. 


Statului român, și ce emoție trepidantă 
a cuprins sistemul nervos al confra- 
ților din strada Sărindar, când atenta- 
torii dela Senat áu refuzat şi ei ciorba 
zilnică din, fortul Jilava. 

Nu vă Spune nimic această potri- 


veală, că domnii dela Adevărul şi dela ` 


Lupta, au două atitudini, față de 


două situații asemănătoare, după cum 
era vorba de o mişcare cu caracter | 


internaţional, sau de una cu caracter 
„ naţional? Pentru „victimele“ celei din- 
„tăi, — toată atențiunea. Pentru „agi- 
tatorii“ celei de a doua, — conspirația 
tăcerei. 

E bine, cel puţin, că suntem edificâţi. 


Gestiunea unui prefect. Din jude- 
țul Satu-Mare ne “ine ştirea că dele- 
gatul ministerului de interne pentru 
anchetarea gestiunei prefectului. de 
acolo, d-nul Paul Goma, inspector ad- 
ministrativ, a terminat misiunea care 
i-a fost încredințată. După cât reese 
din informaţiile noastre, ancheta: ar fi 
dovedit cu acte şi mărturii abundente, 
unele fapte graye în sarcina d-lui Teo- 
fil Dragoș, fostul prefect. Ar îi vorba 
adică de manipularea :grâului contin- 
gentat şi trimis în judeţul Satu-Mare 


pentru a fi împărțit la populaţie; grâul - 


însă, printr'o serie de operaţii ciudate, 
a ajuns să fie vândut în comerţ liber 


"prin morarii Schreiber și Steinfeld. din 


Baia-Mare. | i 
D-nul inspector Goma a trimis do- 
sarul la Bucureşti. Suntem curioși să 
vedem ce urmare vor avea constatările 
sale cu privire la un actual deputat 
din majoritate, =— după ce am văzut ` 
cât de sever se poartă Camera cu foştii 
prefecți, azi deputaţi în opoziție. 


Omagiu. Cetim în ziare o foarte în 
duioşătoare scrisoare omagială, iscălită 
în frunte de d-nul Gropşianu din Ti- 
mişoara şi expediată d-lui Jean Th. 
Florescu, ministrul justiţiei, cu prilejul 
votăre: legei advocaţilor. Faptul mar 
avea, în definitiv, nici o importanţă; 
d-nul Jean Th. Florescu e obişnuit cu 
omagiile mai mult ori mai puţin po~ 
pulare de pe vremea când era socotit 
ca un mare elector al Capitalei, în cu- 
loarea de albastru. Se poate intâmpla 
deci, să fie şi azi advocaţi cari să se 
prăpădească de admiraţie pentru cra=" 
vatele multicolore ale actualului mini- 
stru de justiţie. E de reţinut insă, fap- 
tul că acest domn Gropşianu, care se 
C A adresa cu pricina, 
este senator și fruntaş al partidului 
național din Banat, ba chiar „leade-" 
rul“ regionalist care a cetit la Senat 
declaraţia de retragere din Parlăment.. 

Mă rog, dorim să ştim, s'a slăbit 


„disciplina, sau e cu învoirea şefilor ? 


Nu de altceva dar să aflăm dacă aghio- 
tanții -lor Iuliu Maniu şi Alexandru 
Vaida fac aceeaș politică ca şi pa- 
tronii, lor, sau nu? 


i 

Ministerul de finanţe 


Prospect. 


| . pentru 
Consolidarea bonurilor de tezaur emise de Statul 
român în valute străine 


. Ca urmare a avizului publicat de ministerul de finanțe la 1 Decemvrie 1921, 
guvernul Român face cunoscut că, în vederea consolidării bonurilor sale de tezaur 
emise in monete străine, ministerul de finanţe a fost autorizat, prin legea promul- 
gată la 24 Iunie 1922 cu decretul No. 2868 publicat în Monitorul Qficial No. 64, 
de a contracta un împrumut de consolidare în valoare nominală maximă de L. 
St. 35.000.000 : 

Titlurile împrumutului de consolidare vor fi la purtător şi vor produce do- 

„ bândă de 4%, pe an. Cupoanele vor fi semestriale şi plătibile la 1 Aprilie și 1 
Octomvtie a fiecărui an, primul cupon având scadența la 1 Aprilie, 1923. 

Cu începere dela 1 Aprilie 1928 guvernul român va întrebuința un fond 'se- 
mestrial de.. 2.503.405%, din valoarea nominală totală a împrumutului la. plata 
dobânzilor şi amortismentului titlurilor, astfel incât totalitatea titlurilor acestui 
împrumut să fie amortizată cel mai târziu la 1 Aprilie 1968. 

Amortizarea se va face fie prin cumpărarea pe piață sub pari, plus do- 
bânda până în ziua cumpărării, fie prin trageri la sorți semestriale al pari. 

In Franţa, plata cupoanelor și rambursarea titlurilor împrumutului de con- 
solidare se va efectua la Paris la: ` 

Banque de. Paris et de Pays-Bas şi 

|. Louis Dreyfus & C-ie. , ; 

In Anglia la biuroul din Londra al Băncii „British Overseas Bank Limited“ și 

In New-York la corespondenții Băncii British Overseas Bank Limited din 
„Londra. a 

In România această plată va fi efectuată în lei pe cursul schimbului la 
vedere asupra Londrei în ziua prezentării. 

i Capitalul și dobânzile titlurilor vor fi scutite de orice împozit român prezent 
sau viitor. i x 

Acest împrumut de consolidare constitue un angajament direct al guvernu- 
lui român. 

In virtutea legii promulgate la 24 Iunie 1922 prin decretul No. 2.872 pub- 
licat în Monitorul Oficial, sumele necesare serviciului dobânzilor şi amortizmen- 
tului Datoriei Române externe vor face obiectul unui articol special al bugetului 
de cheitueli. i | 
. Ministerul de finanțe va deschide un cont special pentru serviciul datoriei 
publice externe, care până la stingerea acestei datorii va fi alimentat până la 
concurența unei sume egale cu 110%/, din anuitatea totală necesară: 

1. cu devizele sau tratatele provenite din taxele de export, cari sunt și vor 
fi plătite în aur sau în devize străine, cât timp aceste taxe vor fi în vigoare; 

2. Cu veniturile generale ale Statului cu drept de prioritate asupra acestor 
venituri. , 

Imprumutul extern 4%, 1922, de L. St. 2.500.000, va avea asupra sumelor 
sus menţionate, pentru serviciul dobânzilor şi amortismentul său, precădere asupra 
tuturor celorlalte inprumuturi, incl. împrumutul de consolidare, 

In virtutea legii promulgate la 23 Iunie 1922, prin decretul No. 2.869, pu- 
blicat în Monitorul Oficial şi a convenției anexe incheiate între ministerul de fi- 
nanţe și Banca Naţională a României, ministerul de finanțe va vărsă Băncii Na- 
tionale, pe măsura încasărilor, toate taxele de export până la concurența sumei 
necesare serviciului totalității, Datoriei Externe Române, plus 10%, cum s'a spus 
mai sus. 

Lipsurile parțiale (sau totale în caz când taxele de export ar îi suprimate) 
vor fi acoperite lunar de ministerul de finanțe prin vărsăminte în lei, făcute Băncii 
Naţionale a României. 

Banca Naţională a României își va procură prin mijlocul acestor lei. devi- 
zele necesare serviciului datoriei externe. In caz când banca nu ar fi în măsură 
să-și procure singură mijloacele de plată în străinătate, ministerul de finanţe i le 
va procură prin organizarea exportului. 

Prin prezentul prospect, guvernul român invită pe purtătorii de bonuri de 
tezaur emise în monede străine, cari au domiciliul în România, de a preschimbă 
aceste bonuri prin titluri ale împrumutului de consolidare. Preschimbarea bonurilor 
se va face contra titluri liberate în L. St. în valoare egală, pe următoarele cursuri: 


Livra sterlingă . . . . . cc. cc... al pari 

Franci francezi convertiți în livre sterlinge . . . 50 franci pentru 1 liră sterlingă 
Franci belgieni 5 5 ý PE p a o n 5 
Lire italiene 5 s 5 5 . . . 88 lire aooo ay A 
Pesetas spanioli » » » » „25.50 ps. » »» Lă 
Coroane suedeze . , a pm 1650 COL p, p» îi 
Escudos portugezi , 60 escudos „ ' 


Bonurile de tezaur emise în dolari ai Statelor Unite sau în dolari canadieni, 
-vor fi preschimbaţi al pati contra titluri ale: imprumutului de consolidare emise 
în dotări ai Statelor-Unite. 

Dobânzile de întârziere calculate 6%/, pe an, cu începere dela scadența 
bonului până la 1 Octomvrie 1922, vor fi adăugate la valoarea bonului şi plătite 
în titluri ale împrumutului de consulidare. 

Dobânzile calculate 4%, pe an dela 1 Octomvrie 1922 până la scadenţa 
bonurilor, vor fi deduse din capital la bonurile cu scadenţa după 1 Octomvrie 1922. 

Se va aplica la calcularea aceleaşi cursuri ca şi pentru calcularea valorii 
bonurilor. 

Sumele mai mici de L. St. 10 sau Dolari 50, vor fi reprezentate prin certi- 
ficate fracţionare cari vor da dreptul purtătorilor de a primi titluri contra remiterii 
lor, în valoare totală echivalentă unuia sau mai multor titluri, fără însă a se ține 
seama de sume mai mici decât L. St. 1 sau dolari 5. | 

Purtătorii bonurilor de tezaur în valută străină, cari locuesc în România 
sunt învitaţi prin prezentul prospect să depună bonurile lor, cu începere dela 25 
Noemvrie 1922, la ghişeurile: 

Casieriei Centrale a Tezaurului Public, şi 

Băncii Naţionale a României. 

Aceste instituţii le vor remite, după verificarea bonurilor de tezaur, . certifi- 
cate “provizorii, cari ulterior vor fi 'preschimbate prin titluri definitive îndată ce 
acestea vor fi gata. 

Preschimbarea se va anunţă detentorilor pe calea publicităţii. 

Detentorii cari nu vor fi prezentat bonurile lor la conversiune înainte de 1 
Februarie 1923, se vor consideră că au pierdut dreptul la preschimbarea acestor 
bonuri prin titluri ale împrumutului de consolidare. 


` 


Ministerul de finanțe, VINTILĂ 1. C. BRĂTIANU 


Dacă doriți zaharicale fine cereți Şi cé 
CLUJ, Telefon 6—48: şi 6—65 --: --: „MELISSA 


Lloyd 1357 1—52 





© BCUCluj 


